wpadmin | Cooperativa de Consum de l'Escola GOAR\nArchivo del Autor: wpadmin\nConvocatòria de IV Assemblea General Ordinària de la Cooperativa de Consum de l’Escola GOAR\nPublicado el 20/02/2022 20/02/2022 por wpadmin\nDes del Consell Rector de la Cooperativa de Consum Escola GOAR, us\ninformem que segons l’article 18 dels estatuts, L’Assemblea General Ordinària s’ha\nde reunir necessàriament una vegada a l’any, dins els sis mesos següents al\ntancament de l’exercici econòmic.\nPer tant, us convoquem a tots els socis a la IV Assemblea General Ordinària\nde la Cooperativa de Consum GOAR que se celebrarà telemàticament al domicili\nsocial de la Cooperativa, el dia 24 de febrer 2022 a les 18:00 h, en única\nconvocatòria, tot i que la situació actual i normativa respecte a les mesures de\nseguretat de pandèmia, permetria l’assistència física de socis, vàrem decidir ja fa\nsetmanes realitzar-la telemàticament, i es retransmetrà en directe a traves d’un\ncanal YouTube al que podreu accedir, en l’hora fixada, a traves de la nostre web, a\nEn aquesta reunió es faran públics els resultats de les votacions corresponents\nals punts 2 i 3 de l’Ordre del dia. En breu, us remetrem un nou comunicat en que\ns’explicarà com participar d’aquesta votació, que també es farà per via telemàtica.\nUs recordem que segons l’article 6.c els socis consumidors\ntenen l’obligació d’assistir i participar en les reunions d’assemblea degudament\nPosteriorment a la Assemblea, us enviarem l’acta amb el resultat per escrit de\nles votacions, i de les decisions presses a l’Assemblea General.\n1. Ratificació de la renovació de càrrecs del Consell Rector.\n2. Presentació dels comptes curs 2020-2021.\n3. Aprovació balanç i del compte de resultats per presentar a les Administracions.\n4. Aplicació del Fons d’Educació i Promoció Cooperatives (FEPC).\n5. Precs i preguntes*\n(*)Les preguntes les podeu fer prèviament via correu electrònic a info@coop.escolagoar.cat,\nabans de la Assemblea o bé al xat del Canal de Youtube, el mateix 24 de febrer durant\nl’Assemblea i es contestaran durant l’emissió.\nPodeu consultar aqui la circular de la convocatòria.\nProjectes pel nou curs 2021-2022\nPublicado el 18/10/2021 18/10/2021 por wpadmin\nJa teniu disponibles les propostes rebudes per part de l’Escola per a projectes durant aquest curs que acabem de començar\nEls podeu consultar aquí\nD’ací a poc temps us comunicarem quin pressupost total tenim disponible per invertir i com es realitzarà la votació d’aquests projectes proposats per escollir a quins dedicarem el nostre pressupost.\nPublicado el 15/10/2021 15/10/2021 por wpadmin\nDurant aquests darrers dies hem estat actualitzant les valoracions fetes dins de cada projecte desenvolupat fins ara, afegint els comentaris i valoracions que ens fan des de l’Escola sobra la utilitat i els usos que li estan donant al nostre material i volem compartir-ho amb vosaltres.\nPodeu revisar-les al final de la descripció de cada projecte:\nUs recomanem molt que veieu els videos que s’han fet amb el material del projecte d’audiovisuals, perque valen molt la pena.\nAmbients de lliure circulació a infantil\nVideo d’estiraments a clase\nVídeo sobre la Science Week\nVídeo sobre el Objectiu de Desenvolupament Sostenible\nDia a dia a Infantil\nProjecte col.laboratiu amb T@rams : Polca d’ours\nDiferents videos per donar a conèixer el projecte pedagògic de Batxillerat\nComiats de 4t d’ESO i 2n de Batxillerat per a poder compartir amb les famílies per que pel COVID no van poder assistir a la ceremònia dels seus fills\nFilmació de projectes d’arts escèniques a primària on hem gravat veus, hem utilitzat el croma, hem editat vídeos i hem fet el muntatge del festival virtual : El Petit Princep : El musical\nUn Comiat del curs 2019-2020\nConvocatòria de III Assemblea General Ordinària de la Cooperativa de Consum de l’Escola GOAR\nPublicado el 09/02/2021 09/02/2021 por wpadmin\nDes del Consell Rector de la Cooperativa de Consum Escola GOAR, i\ndesitjant que tots gaudiu de bona salut, us informem que segons l’article 18 dels\nestatuts, L’Assemblea General Ordinària s’ha de reunir necessàriament una vegada\na l’any, dins els sis mesos següents al tancament de l’exercici econòmic. Aquesta\nAssemblea no podrà dur-se a terme tal com la vàrem celebrar l’any passat, però es\nfarà igualment via telemàtica, sense socis assistents i segons la normativa de Covid19.\nPer tant, us convoquem a tots els socis a la III Assemblea General Ordinària\nsocial de la Cooperativa, el día 24 de febrer 2021 a les 18:00 h, en única\nconvocatòria, i que per la situació de pandèmia, no permetrà l’assistència física de\nsocis, però es retransmetrà en directe a traves d’un canal YouTube al que podreu\naccedir, en l’hora fixada, a traves de la nostre web, a l’enllaç :\nEn aquesta reunió es faran públic els resultats de les votacions corresponents\nPresentació dels comptes curs 2019-2020.\nAprovació balanç i del compte de resultats per presentar a les Administracions.\nAplicació del Fons d’Educació i Promoció Cooperatives (FEPC).\n(*)Les preguntes les podeu fer prèviament via correu electrònic a\ninfo@coop.escolagoar.cat, abans de la Assemblea o bé al xat del Canal de Youtube, el\nmateix 24 de febrer durant l’Assemblea i es contestaran durant l’emissió.\nConvocatòria – III Assemblea Ordinària – 24 Febrer de 2021Descarga\nAjut en l’actualització de versió mòbil de ClickEdu de l’Escola GOAR\nPublicado el 11/01/2021 11/01/2021 por wpadmin\nPer la informació que disposem, Dissabte 9 de Gener passat, es va fer una actualització de la plataforma ClickEdu de l’Escola, que ha fet que algunes opcions de la plataforma hagin deixat de funcionar, entre elles, l’aplicació per dispositius mòbils.\nSense entrar en debat sobre la conveniència o no de fer aquest tipus d’actualitzacions sense notificar-ho prèviament als usuaris, us volem mirar d’ajudar en la mesura del possible per poder tornar a tindre operativa l’aplicació mòbil en dispositius Android i iPhone.\nPer fer-ho caldrà desinstal·lar l’aplicació ClickEdu del vostre dispositiu mòbil , tornar a instal·lar l’aplicació des de Google Play o Apple Store i esborrar la memòria cache de l’aplicació de ClickEdu que acabem d’instal·lar. Si no fem aquest darrer pas, la nova aplicació tampoc funcionarà correctament.\nCom fer-ho, varia lleugerament en funció del dispositiu i la versió, i és impossible mostrar-vos com fer-ho en tots, així que intentarem explicar-ho per la darrera versió d’Android i d’iPhone.\nEn dispositius Android, de forma genèrica:\nAnar a la Configuració del dispositiu i seleccionar Aplicacions i Notificacions, i llavors Informació de l’aplicació.\nDesplaçat per la llista fins a trobar l’aplicació de ClickEdu i selecciona-la. Llavors pitja sobre Desinstal·lar\nVes al Google Play, cerca de nou l’App de ClickEdu, i pitja sobre Instal·lar\nUn cop instal·lada, cal tornar a la Configuració del dispositiu, anar a Emmagatzematge , i buscar l’App de ClickEdu de nou.\nSi seleccionem l’App de ClickEdu, hauríem de tindre una opció que diu Esborrar cache , que és l’opció que hem d’escollir.\nAra ja podem obrir l’aplicació i ens demanarà de nou les credencials. Si no les sabeu o les heu oblidat, haureu de recuperar-les a través del vostre compte de correu electrònic. o posant-vos en contacte amb l’Escola\nCal tenir en compte que alguns fabricants com Xiaomi o Huawei, introdueixen la seva pròpia capa de personalització per sobre del programari base d’Android, així que les opcions poden canviar en aquests dispositius.\nEn dispositius iPhone, també de forma genèrica:\nCal anar Configuració, a l’apartat General , i Emmagatzemament d’iPhone , i aquí cercar l’aplicació de ClickEdu.\nPitjar sobre l’aplicació i en obrir-se, pitjar sobre l’apartat Documents & Dades, on diu Esborra App. Acceptem el menú de confirmació pitjant un altre cop sobre Esborrar App i això esborrarà l’aplicacio i totes les seves dades.\nUn cop esborrada, cal anar a l’Apple Store, cercar altre cop l’aplicació de ClickEdu ( aquí en teniu l’enllaç https://apps.apple.com/es/app/clickedu/id691984809 ) , i seleccionar Obtenir per instal.lar-la\nAra ja podem obrir l’aplicació i ens demanarà de nou les credencials. Si no les sabeu o les heu oblidat, haureu de recuperar-les a través del vostre compte de correu electrònic, o posant-vos en contacte amb l’Escola.\nSentim no poder fer una ajuda més extensa, però esperem que us serveixi!\nPD: Si teniu cap observació o millora sobre el procediment, ens ho podeu indicar a través del correu webmaster@cooperativaescolagoar.org\nRobots a les Escoles\nPublicado el 11/03/2020 11/03/2020 por wpadmin\nLa setmana passada va sortir publicat en diferents mitjans un article sobre l’Escola GOAR, titulat «Robots a les Escoles», que parla de la Innovació i la Tecnologia a les aules, i fa especial referència a l’estada de l’alumne del MIT que va fer una estada a l’Escola el passat Febrer, gràcies a la col·laboració de la Cooperativa.\n«Les escoles s’han d’adaptar als nous temps. Ja no serveixen les classes magistrals dels professors amb un llibre editat per una gran editorial; els ordinadors, les tauletes i la tecnologia en general s’han endinsat a les aules per adaptar l’aprenentatge de l’alumne al segle XXI. Aquest és el cas de la històrica Escola Goar de Viladecans»\n«Dins dels programes d’intercanvi tecnològic trobem l’aparició de la figura del ‘professor universitari’ procedent del MIT -Massachusetts Institute of Technology-. L’Escola Goar és dins del programa MISTI del centre de Massachusetts, un pla pel qual diferents escoles del món acullen a un alumne de la universitat nord-americana per impartir tallers, especialment de matèries d’STEAM, amb nous models d’aprenentatge. El curs 2019-2020 Julia Gornik ha estat l’estudiant del MIT encarregada de formar els alumnes durant un mes, des de P3 fins a batxillerat.»\n«El treball cooperatiu serà la base amb la qual les escoles .. hauran de formar a les generacions del futur. Però aquesta feina ha d’estar controlada pels professors, especialment, amb la introducció de dispositius electrònics a les aules. Els mestres controlen, en el cas del centre viladecanenc, les apps que es poden instal·lar als Netbooks, els correus que poden enviar o les modificacions que han de portar a terme en els diferents treballs»\nUs adjuntem l’enllaç del article original de El Llobregat.\nPropostes de projectes per aquest curs 2019-2020\nPublicado el 15/02/2020 16/02/2020 por wpadmin\nJa tenim les propostes que ens fan arribar per part de l’Escola en forma de projectes per aquest curs.\nP202001 ; Support extraaescolar: SteamLabs\nP202002 ; Creació d’espais a Infantil\nEn l’Assemblea General Ordinària de la Cooperativa de Consum de l’Escola GOAR del pròxim 27 de Febrer , votarem si aprovem o no aquests projectes, a més de presentar-vos una proposta de canvi en el calendari de presentació de projectes per tal d’adequar-los millor al curs escolar.\nConvocatòria d’Assemblea General Ordinària de la Cooperativa de Consum de l’Escola GOAR\nPublicado el 14/02/2020 11/03/2020 por wpadmin\nPer acord del Consell Rector convoquem a tots els socis a la propera Assemblea General Ordinària de la Cooperativa de Consum Goar que es celebrarà al centre municipal de promoció econòmica Can Calderón, carrer Andorra 64 de Viladecans, el dia 27 de febrer 2020 a les 18:00 h en primera convocatòria i 18:15 h en segona convocatòria.\nUs recordem que segons l’article 6.c els socis consumidors tenen la obligació d’assistir a les reunions d’assemblea degudament convocades, en el cas que no es pugui assistir o delegar el vot, poden enviar la justificació de no assistència al correu electrònic info@coop.escolagoar.cat.\nPer agilitzar la identificació dels assistents, s’haurà de presentar el carnet de soci de la cooperativa. Si no disposeu encara del carnet, aquest mateix dia el podreu recollir.\nTal com estableixen els estatus, cada representant només pot tenir dos vots delegats i la representació ha d’esser per escrit , que s’haurà de fer amb el document adjunt\nDelegacio de Vot – Assemblea 27Feb2020Descarga\n1. Presentació dels comptes curs 2018-2019.\n2. Aprovació balanç i del compte de resultats per presentar a les Administracions.\n3. Presentació dels projectes adquirits.\n4. Presentació dels projectes per executar en el curs 2019-2020.\n5. Presentació dels pressupostos 2019-2020.\n6. Plecs i preguntes.\nEsperant la seva assistència, rebeu una cordial salutació.\nYolanda Cortés Esparcia.\nViladecans, a 10 de febrer de 2020.\nConvocatoria Assemblea Ordinaria – 27-02-2020Descarga\nConcessió de la subvenció per al Foment de l’Emprenedoria Social , Solidària i Cooperativa\nPublicado el 10/02/2020 16/02/2020 por wpadmin\nCom ja es va comunicar en l’anterior Assemblea Ordinària, vàrem presentar el nostre projecte com a candidats a la subvenció i un any després, per fi hem rebut resposta.\nEns hi han concedit una subvenció per un import de 4000€ , que ens ajudaran a poder destinar els ingressos del curs íntegrament a projectes, ja que les d’espesses inicials de la Cooperativa quedaran cobertes.\nPodeu consultar aqui la resolucio de la convocatòria.\nNoves impressores 3D\nPublicado el 28/01/2020 16/02/2020 por wpadmin\nYa tenim muntades les noves impressores 3D, i a falta de calibrarles, estaran llestes per traballar ben aviat !


Holiday home La Fremondiere Le Lorey França - Ofertes d'hotels amb els MILLORS DESCOMPTES EN LÍNIA\nAllotjaments a Le Lorey\nLe Lorey Pensions\nDescompte a Holiday home La Fremondiere\n-, Le Lorey, Le Lorey, França, 50570 - Veure al mapa\nMés informació sobre Holiday home La Fremondiere\nDissenyat tant per oci com per negoci, Holiday home La Fremondiere està situat idealment a Le Lorey; una de les localitzacions més populars de la ciutat. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nLes instal.lacions i els serveis que proveeix Holiday home La Fremondiere asseguren una estada plaentera als seus clients. L'hotel ofereix accés a una gran gama de serveis, inclosos aparcament de cotxes.\nTotes les instal.lacions per als clients, ofereixen comoditats destinades a assegurar tot el comfort possible. A més, l'oci que l'hotel ofereix assegurarà que tengui molt a fer durant el dia. Sigui quin sigui el motiu del seu viatge, Holiday home La Fremondiere és una selecció idònia per a la vostra estada a Le Lorey.


R RA 1 Imatge 1 Col·laborador/a 124 Visites Bústia de suggeriments\nratolí m ZOOL Nom popular amb el qual es coneixen diferents espècies de mamífers de l´ordre dels rosegadors i de la família dels múrids, d´aspecte similar al de les rates, però de grandària molt menor. En el cas de les Pitiüses, hi són presents tres espècies, que en bona part han desenvolupat processos de microevolució insular. Una d´aquestes espècies és el ratolí de rostoll (Apodemus sylvaticus) que, com la resta de ratolins, va ser introduït per l´home i que en uns milers d´anys s´ha diferenciat subespecíficament en dos endemismes: A. sylvaticus eivissensis de l´illa d´Eivissa i A. sylvaticus frumentariae de l´illa de Formentera. Aquestos endemismes es caracteritzen per la seua talla gran (més destacada en el cas de la població d´Eivissa) i coloració més fosca al dors i clara al ventre (més remarcat a la població formenterera). El ratolí de rostoll prefereix zones amb bona cobertura arbustiva o arbòria i la seua alimentació és omnívora, encara que majoritàriament basada en vegetals. Les altres dues espècies de ratolins presents pertanyen al gènere Mus. Són similars al ratolí de rostoll però de grandària i proporcions menors. Les espècies presents són el ratolí domèstic (Mus musculus) i el ratolí de camp (Mus spretus), en aquest darrer cas amb una subespècie nana i endèmica d´Eivissa: Mus spretus parvus. El ratolí de camp, a diferència del de rostoll, prefereix hàbitats oberts i amb poca cobertura vegetal. Æ múrids. [JCP]


Per molts anys, Softcatalà! - VilaWeb\nDijous 02.10.2008 20:00\nPer molts anys, Softcatalà!\nL'organització Softcatalà bufarà demà amb un acte públic a Barcelona deu espelmes. Des del 2 d'octubre de 1998, aquesta entitat sorgida inicialment de la coincidència de Jordi Mas, Miquel Piulats i Jordi Coll s'ha convertit en la iniciativa de referència per explicar la bona salut del català en l'àmbit informàtic, d'internet i de les noves tecnologies, gràcies a tres pilars bàsics: la col·laboració voluntària de molts programadors, enginyers i lingüistes dels Països Catalans, la independència i l'aposta clara pel programari lliure, que facilita la traducció o localització d'aplicacions digitals. De Softcatalà, per exemple, n'han sortit les versions en català d'eines d'internet tan potents com els navegadors Netscape i Firefox, de moltes distribucions i interfícies de GNU/Linux, de l'ingent paquet ofimàtic OpenOffice.org i fins i tot de la primera versió catalana de Google. I, molt important, s'ha encarregat de traduir les nombroses actualitzacions de tots aquests programes i molts més.\nLa voluntat de compartir el coneixement generat aquests deu anys ha empès l'entitat a publicar força articles divulgadors i a obrir les seves principals eines de treball a tothom qui vulgui posar en marxa traduccions de programari, com el Recull de termes, amb més de 1.800 termes català-anglès; la Guia d'estil, amb casos i dubtes habituals en un procés de traducció, i un diccionari ortogràfic en català.\nL'eix vertebrador de la comunitat Softcatalà, amb tot, ha estat la seva web, que conté un directori (el Rebost) on es troben classificats i es poden descarregar més de cent cinquanta programes traduïts al català, notícies, articles d'opinió i fòrums de suport on els usuaris poden interactuar per a resoldre dubtes. Justament el portal és una de les prioritats de Softcatalà, i ben aviat es reformarà per reforçar-ne l'aspecte col·laboratiu a través d'un ús més intensiu de la tecnologia wiki.\nLa important tasca de Softcatalà, avalada per la qualitat de les traduccions, ha rebut el reconeixement dels internautes catalanoparlants, amb milions de descàrregues dels seus programes, i també el reconeixement institucional, amb el premi Arrova (2001), el Premi Nacional d'Internet (2004), el premi Carme Serrallonga a la qualitat lingüística de la Universitat de Barcelona (2005) i el Premi Nacional de Cultura (2005).\nSoftcatalà celebrarà els deu anys aquest divendres amb un acte públic (19.00) al Museu d'Història Nacional de Catalunya.\nSoftcatalà: deu anys treballant pel català a les TIC


El nacionalisme reflexiona sobre la hispanitat i es mostra solidari amb les víctimes del genocidi\n18 setembre 2020 16:15\nEs Pinzell acollí un acte amb crítics sud-americans\nLl.Llorenzo | 13 octubre 2000\nMentre desenes de governs i centenars d'institucions celebraven ahir el Dia de la Hispanitat, des de Tierra del Fuego a Nova York, gent del carrer amb diferent perspectiva històrica va aprofitar la jornada per reflexionar i solidaritzar-se amb els pobles que han estat víctimes «del genocidi imperialista espanyol», com ho va definir ahir l'activista cultural i periodista, Tomeu Martí.\nPrecisament, la plataforma independentista Alternativa per Mallorca va fer un acte de reflexió sobre el que anys enrere, no fa tants, era el Dia de la Raça. Al vespre, a l'espai ludicocultural d'Es Pinzell, en el carrer de les Caputxines de Palma, en un acte organitzat per Alternativa per Mallorca, independentistes i persones arribades de l'altra banda de l'Atlàntic varen fer una taula rodona de l'altra cara del Dia de la Hispanitat, amagada per la major part dels mitjans de comunicació estatals.\nPer això, hi varen acudir el maputxe Héctor Pavelic, que viu a Mallorca i està demanant asil polític a l'Estat espanyol, i el peruà exiliat Jaime Zambrano. «A tot arreu hi ha dues visions "explica Palovic", l'espanyolista i l'altra. A Xile els espanyols varen aniquilar les ètnies quítxua, aimara, i rapa-nui. Els criolls intentaren acabar amb els maputxes, amb l'ajuda dels Estats Units, però ara som 3 milions purs i 6 milions mixts, dels 9 milions de ciutadans xilens. És per això, que el Dia de la Hispanitat tan sols se celebra a Xile entre els governants, els militars i el seu entorn».\nPer aquest maputxe, «hi ha similituds entre els maputxes i les minories xilenes i els catalans i les minories espanyoles. Aquí, a pesar de les engrunes de les autonomies, heu d'admetre uns símbols espanyols. Igualment, els estats espanyol i xilè manipulen el concepte de terrorisme. Una diferència seria que aquí els catalans no viuen a reserves». Finalment, per Tomeu Martí, «la celebració del 12 d'octubre no pot ser mai tal, sinó que ha de ser una commemoració o una recordança que en nom de la idea d'Espanya s'ha comès el genocidi més gran de la història de la humanitat, fins i tot, major que l'holocaust nazi».


L'estat propi podrà pagar les pensions (Núria Bosch)\nL'estat propi podrà pagar les pensions\nNÚRIA BOSCH 06/10/2012 00:00\n260x366 L'estat propi podrà pagar les pensions / SUSANA SUBIRANA L'estat propi podrà pagar les pensions / SUSANA SUBIRANA\nEls catalans hem començat el procés d'emancipació nacional amb molta il·lusió i empenta. No obstant, com que és un terreny desconegut també tenim dubtes, incerteses i, a vegades, la por que solen fer les coses desconegudes. Davant de tot això, el que cal fer és informar bé els ciutadans, explicant amb claredat els beneficis i els costos del procés. La informació, sempre que sigui objectiva i s'ajusti a la veritat, ajuda a dissipar els dubtes i les pors i a tranquil·litzar els ciutadans.\nLa bona informació es fa cada vegada més necessària, ja que estem veient aquests dies que l'estat espanyol i polítics i personatges de la societat civil espanyolista estan fent un discurs per fomentar la por al procés, i molts d'ells manipulen la realitat, donant missatges i xifres esbiaixats. Un d'aquests missatges és que si Catalunya aconsegueix l'estat propi no tindrà recursos suficients per poder pagar les pensions als jubilats. Aquesta és una afirmació que pot fer molt mal, ja que va en contra del dret fonamental que té tota persona de poder percebre una pensió després d'una vida laboral durant la qual ha cotitzat per fer efectiu aquest dret. Va en contra d'un col·lectiu força vulnerable.\nA més a més, en relació a aquest tema del cobrament de les pensions en l'estat propi, també he sentit que algunes persones fan la següent reflexió: si tota la vida he pagat a Madrid per percebre la pensió de jubilació, aquest fons de diners és allà. Per tant, ¿si Catalunya s'independitza de la resta d'Espanya perdré els diners? ¿No em pagaran la pensió? És una por raonable i comprensible.\nDoncs bé, davant de tots aquests neguits i missatges i per evitar malentesos és necessari puntualitzar algunes qüestions als ciutadans.\nEn primer lloc, cal dir que el sistema de pensions que tenim s'anomena de repartiment. Això vol dir que les pensions actuals es paguen amb les cotitzacions pagades pels treballadors que ara estan en actiu. No és que els nostres jubilats cobrin d'un fons format per la capitalització del que van anar pagant mentre treballaven, sinó que la quantia pagada en la seva etapa laboral va servir per pagar les pensions dels que llavors estaven jubilats. Així doncs, si Catalunya esdevé un estat, les pensions dels jubilats les pagaran els treballadors catalans mitjançant les seves cotitzacions socials.\nAquest sistema de repartiment es diferencia del de capitalització, que consisteix en la formació d'un capital integrat per les quotes pagades pels treballadors més els interessos acumulatius. Aquest és el sistema amb què funcionen els fons de pensió privats, basats en l'estalvi individual. La seguretat social espanyola es basa, en canvi, en el mètode de repartiment.\nEn segon lloc, cal donar el missatge que una Catalunya independent o amb estat propi podrà pagar totes les prestacions de la seguretat social (pensions, atur, etc.). Per poder fonamentar aquesta afirmació hem de comptabilitzar tots els ingressos i les despeses del sistema de la seguretat social, on s'inclouen la tresoreria general de la seguretat social i les seves entitats gestores, els organismes autònoms que gestionen prestacions socials, com ara el que gestiona la prestació d'atur, i les mútues, com la Muface, corresponent als funcionaris de l'Estat. Analitzem les dades dels últims anys. En el període 2006-2008, a Catalunya la diferència entre aquests ingressos i despeses va presentar un superàvit de 440 euros per habitant, mentre que a la resta de l'Estat tan sols de 15 euros per càpita. És cert, però, que el 2009 i el 2010 Catalunya experimenta un dèficit causat pels efectes de la crisi, que dispara les prestacions d'atur i disminueix la quantia de les cotitzacions. Ara bé, també s'ha de dir que el dèficit de Catalunya en termes relatius és molt més reduït que el de la resta de l'Estat. Així, la mitjana catalana del dèficit 2009-10 és de 225 euros per habitant, mentre que el de la resta de l'Estat arriba fins als 610 euros. Per tant, amb superàvit o dèficit, aquestes xifres demostren que Catalunya és contribuïdora neta al sistema de la seguretat social de la resta de l'Estat, és a dir, els treballadors catalans a través de les seves cotitzacions ajuden a pagar les pensions dels jubilats de la resta de l'Estat, i no al revés com diuen alguns.\nA més, segons es demostra en un estudi recent que he fet amb la professora Marta Espasa, el possible dèficit de la seguretat social d'aquests anys es veuria més que compensat pels ingressos tributaris addicionals que obtindríem amb un estat propi. Aquests ingressos cobririen amb escreix el dèficit de la seguretat social i les noves competències que hauríem d'assumir com a estat.\nUna qüestió diferent al que s'ha dit fins ara és si hi ha necessitat de reformar el sistema de pensions que tenim actualment. Aquest és un altre debat, que ve donat per l'envelliment de la població i que provoca que els treballadors actuals mitjançant les seves cotitzacions hagin de pagar les pensions a un col·lectiu de jubilats cada vegada més gran.\nEn conclusió, els ciutadans catalans poden estar tranquils, ja que una futura Catalunya amb estat propi podrà pagar les seves pensions i l'atur. Més aviat, de les dades ofertes aquí el que es desprèn és que no ho podran cobrar si els catalans continuem gaire temps més formant part de l'estat espanyol.


Soci a Soci - JARC\nEn Josep Mestres va tirar endavant la seva pròpia empresa des de zero\nDe Barcelona a Benifallet\nEl trasllat d’en Josep Mestres no és això prohibit aquests dies d’anar a segones residències. Es tracta de la decisió que va prendre fa 7 anys, de fer de pagès tot i no venir de tradició pagesa. Els seus estudis d’Enginyeria tècnica agropecuària a la Universitat de Girona en què li van recalcar que no es dediqués a l’activitat agrària no van tampoc frenar la seva convicció de muntar una explotació.\nActualment té 7 hectàrees d’horta ecològica que comercialitza a través de circuits curts. L’actual situació de paràlisi del país no l’ha afectat tant com a altres sectors, tot i que reconeix que una mica sí. Per exemple, ha hagut de desfer-se dels darrers calçots o s’ha parat momentàniament el producte que anava destinat a escoles.\nEl fet de repartir el destí del producte ha fet que el cop sigui menor. De fet, aquest soci de JARC, reconeix que és de les coses complicades quan un comença a fer de pagès, trobar bons llocs on vendre els aliments que un produeix. En aquest sentit explica que, tot i les dificultats, la clau és creure’s el producte que un té i, amb aquesta convicció, trucar moltes portes. Així ho va fer i això l’ha portat a tenir un negoci solvent i estable.\n“Un dels elements que ajuda a vendre és tenir hortalisses poc comunes”\nUn dels elements que ajuda a vendre és tenir hortalisses poc comunes, i en aquest sentit, produeix, entre altres, Col Cole, Patxoi o Calete. Tot i que suposen una part petita de la producció, que en Josep estima al voltant del 12%, sí que permeten diferenciar-se d’altres ofertes del mercat.\nDe la seva tria vital no se’n penedeix, però reconeix que, tot i saber-ho, és molt dur en nivell de dedicació que el món rural exigeix. Afegeix però, que comptar, amb la desena de treballadors que formen part del seu equip, li permet poder tenir alguns espais per a ell i la seva família.\nEn Josep també presideix l’Associació d’Afectats per la Mosca Negra de les Terres de l’Ebre. En aquest àmbit també s’han fet progressos perquè, tal com ell mateix explica, enguany s’han començat a fer els tractaments ben d’hora, tal com toca. A més, sembla que tot i l’emergència sanitària, aquests no s’aturaran. Tot i això reconeix que en aquest àmbit cal més coordinació administrativa. Segons apunta, ningú s’atribueix la competència en aquesta matèria, cosa que en complica la gestió. Però la lluita constant d’aquesta entitat, com ha passat també amb la seva explotació, ha aconseguit que s’obtinguin bons resultats.


SILVIA BARRABES VERA / RAFAEL DE LLORENS DURAN / ESTHER LLOP ESCORIHUELA / ROSA PERACAULA MIRO / MARC RIBO PANOSA\nProva d'avaluació continuada presencial. Hi haurà una prova d'avaluació continuada al final del primer període acadèmic. Si la nota obtinguda es superior a 6 elimina matèria per l'examen final escrit.\nSi es treu una nota inferior no allibera matèria i s'haurà de recuperar el dia de l'examen final.\nEl 60% de la nota correspon a l'examen final escrit, que consta d'una part de teoria (40%) i un altra de resolució de problemes i/o exercicis (20%). Cal un mínim d'un 50% de la nota de cadascuna de les parts (teoria i problemes) per superar l'assignatura.\nEl 40% restant de la nota correspon a: l'examen d'avaluació que es fa al final del primer període acadèmic (20%), l'exercici d'anàlisi i resolució de casos (15%) i els tests d'autoavaluació (5%).\nSi la nota de l'examen d'avaluació és superior a 6 elimina matèria per l'examen final escrit.


Hotel Mirador del Parque Barrancabermeja Colòmbia - Ofertes d'hotels amb els MILLORS DESCOMPTES EN LÍNIA\nCalle 48 No 25 - 16, Barrancabermeja, Barrancabermeja, Colòmbia, 687031 - Veure al mapa\nMés informació sobre Hotel Mirador del Parque\nAl visitar Barrancabermeja, vosté es sentirà com a casa a Hotel Mirador del Parque, què li ofereix un allotjament de qualitat i un gran servei. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nEl Hotel Mirador del Parque, s'esforça al màxim per tal que els seus hostes es tribin còmodes. Per tal d'assolir això, l'hotel compta amb els millors serveis i instal.lacions. Mentres estan allotjats en aquestes meravelloses instal.lacions, els clients poden gaudir de recepció 24 hores, magatzem d'equipatge, servei d'habitacions, servei de bugaderia, botigues a l'hotel.\nTotes les instal.lacions per als clients, ofereixen comoditats destinades a assegurar tot el comfort possible. A més, l'oci que l'hotel ofereix assegurarà que tengui molt a fer durant el dia. Sigui quin sigui el motiu del seu viatge, Hotel Mirador del Parque és una selecció idònia per a la vostra estada a Barrancabermeja.


XAREL·10: Totes Les Sortides Dignes (Ed. PETROPOLIS)\nJa tenim aquí el llibre "TOTES LES SORTIDES DIGNES", un recull sorgit d'un concurs en línia proposat per Jesús M. Tibau en què els participants havíem de crear un poema inspirat en el títol de l'últim dels seus llibres.\nL'editorial PETROPOLIS l'ha editat amb el número 6 de la Col·lecció Nou Món i ens el posa a la nostra disposició. Podem descarregar-lo gratuïtament en format pdf o encarregar-ne la versió en paper.\nLa col·laboració de XAREL-10 va ser el següent sonet que ja vaig publicar aquí en el seu moment i que ara podeu trobar també a la pàgina 25 d'aquest llibre:\nTornem a ser davant d’un full en blanc,\nde la falta d’idees a tot drap.\nquan del cervell no pots treure’n el tap.\nper aconseguir sortir-te’n com cal.\nhi he trobat UNA SORTIDA DIGNA?\nMolt honorable Mac... s'acumula la feina, eh? Aneu a dos posts per dia!! ;-))\nMoltes felicitats per aquest nou llibre compartit! :-)) (reverència)\nASSUMPTA: Si no fos perquè el meu rang m'ho impedeix diria que aquesta setmana he anat de c... :-DD\nPerò no ho dic, eh! :-)))\nSaps que em costa això del vostè, sembla que els comentaris no vagin dirigits a mi. ;-D\nOh, Honorable Majestat, la vostra educació és superior al monarca veí, que va deixar anar allò tan lleig del "¿por qué no te callas?"\nAixò dels dos posts per dia em fa pensar que per demà en deveu tenir un altre, perquè si no fos així, aquest dins el qual ara estem conversant agradablement, l'haguéreu tret demà ;-)\nPenso que potser heu escrit un relat pel Joc Literari, eh? ;-))\nJo no estic inspirada... m’ho hauré de mirar amb més deteniment.\nBé, excel•lentíssim honorable, espero que sopeu de gust... la llar de foc dels vostres aposents ja està encesa. El servei de te de plata és damunt la tauleta. Els licors a l’altre costat. (Reverència)\nPer qualsevol cosa, toqueu la campaneta i vindrà el servent. (Reverència)\nEm sona, aquest llibre, em sona…\nFelicitats compartides les sortides dignes!\nASSUMPTA: Ja ho dic jo que ens coneixem massa, tens raó en que avui toca Joc Literari i per això aquesta setmana s'han acumulat els apunts. :-))\nEn el que no tens raó és en allò de la campaneta, vaig estar més de mitja hora tocant-la i res. Si no hi hagués anat jo, a fer-me l'entrepà de tonyina de llauna, no hagués sopat. :-DD\nJESÚS M.: Ja ho pots ben dir, ja... però que consti que la que comença és ella. :-)\nP-CFACSBC2V: I només cal anar a la pàgina 74 de llibre per saber perquè, no? :-)\nELVIRA: Fa moltíssima il·lusió, tens tota la raó. :-)\nEra fàcil, Molt honorable ;-)\nDoncs espereu a que surti el nou Relats Conjunts, (que ja hauria d'haver sortit... uhmmm... que estrany) que també us hi vareu apuntar :-))\nExcel·lència!! que en Sebastià no va venir?? Aquest noiet!! Ja l'espavilaré, ja... li vaig dir: "Estigues atent al senyor, que et demanarà el sopar en qualsevol moment"...\nParlaré amb el majordom... a veure què fem (reverència)


Guardonats Segell Infoparticipa 2019 | Blog eCityclic\nHome / Noticies / Premiats Segell Infoparticipa 2019\nSello Infoparticipa 2019 - 2020\nImpulsant la transparència\nDonem l'enhorabona a tots els guardonats en la 7ena edició del Segell Infoparticipa, la certificació de la UAB (Universitat Autònoma de Barcelona) a la transparència i la qualitat de la comunicació pública local.\nEns alegra observar que cada cop hi ha més guardonats, sent un indicador de l'evolució i impuls de la transparència de les entitats territorials, i que en cada edició poguem comptar amb més clients entre els premiats.\nNo coneixes el Segell Infoparticipa? A continuació t’expliquem que és i quins ajuntaments han rebut aquesta certificació en aquesta edició.\nVols rebre totes les novetats en Administració Electrònica?\nAl 2012 es va iniciar, des del Laboratori de Periodisme i Comunicació per a la Ciutadania Plural de la Universitat Autònoma de Barcelona, l’anàlisi dels 947 portals webs dels ajuntaments de Catalunya, la primera versió del Mapa Infoparticipa. L’any següent, es va desenvolupar l’actual plataforma i es va crear el Consell Certificador del Segell Infoparticipa.\nEl Segell Infoparticipa es una certificació que reconeix les bones pràctiques que es posen de manifest als portals web de les administracions públiques de Catalunya (Ajuntaments, Consells Comarcals i Diputacions).\nAquestes bones pràctiques s’avaluen a través de 48 indicadors i queden registrats al Mapa Infoparticipa. Els indicadors, elaborats en format de preguntes, responen a 5 ítems bàsics:\nEls resultats d’aquest anàlisi s’introdueixen a la plataforma a través d’un gestor de continguts que automàticament publica els resultats georeferenciats en un mapa, amb el percentatge que ha assolit cada portal web, i mostrant el compliment de cada un dels ítems.\nVols conèixer l'estat de transparència del teu Ajuntament?\nUs animem a visitar la web d'Infoparticipa per a conèixer quin és l'estat de transparència a la vostra entitat pública. Sens dubte és un gran indicador a tenir en compte en relació a l'impuls del Govern Obert.\nA més a més és molt simple! La plataforma Web d'Infoparticipa té aquest cercador que permet filtrar directament pel nom de l'entitat, o per altres variables com territorio, número d'habitants, puntuació Infoparticipa...\nEdició Segell Infoparticipa 2019 - 2020\nAquesta nova edició permet observar els fruits del gran impuls que estan realitzant les Administracions Públiques en l'àmbit de la transparència i el Govern Obert; ha estat l'edició ab major número de premiats.\nPer exemple, s'ha passat de 48 guardonats l'any 2013 a més de 110 ajuntaments en aquesta edició de 2019.\nUn altre gran indicador és l'augment d'entitats de compleixen el 100% d'indicadors. Volem donar-los l'enhorabona, i en especial als clients d'eCityclic: Llinars del Vallès, Premià de Mar, Vallirana, La Garriga, Castellar del Vallès, Calafell, Premià de Dalt, Sant Feliu de Llobregat, Vic, Esplugues de Llobregat, Gavà, Granollers, Castelldefels, Manresa, Sant Boi de Llobregat, Reus i Mataró. I també ha estat guardonat amb el 100% d’indicadors el Consell Comarcal de l’Alt Penedès.\nEnhorabona a tots per l'esforç en promoure el Govern Obert!\nAquest any, com a novetat, s'ha creat un Premi extraordinari dins del Segell Infoparticipa per a donar valor i promoure l'eficàcia comunicativa (informació accessible, llegible i intel·ligible).\nAquest premi s'atorga per l'organització dels continguts a partir d'un menú web accessible, intuïtiu i clar; la informació intel·ligible i llegible; la qualitat de la informació sobre aspectes referents al municipi; i la informació continuada del rendiment de comptes.\nPortal web Ajuntament de Viladecavalls\nVolem felicitar a l'Ajuntament de Viladecavalls per rebre aquest premi a l'Eficiència Comunicativa. I a més a més, ens fa molta il·lusió que, després d'alguns mesos de projecte per a implantar la nova Web Municipal, s'obtingui aquesta recompensa.\nEncara no has visitat el portal web l’Ajuntament de Viladecavalls? No te la perdis: https://www.viladecavalls.cat/\nT'ha agradat l'article? T'ha semblat interessant conèixer què és el Segell Infoparticipa? Si t'interessa algun tema en concret, no dubtis en enviar-nos un correu a hola@ecityclic.com i mirarem de publicar un post relacionat!\nEsperem que us hagi agradat. Salutacions de tot l'equip d'eCityclic!\nPublicat el 1 de juliol 2020


Lulis | One Piece Català Wiki | Fandom\nin: Personatges femenins, Tritons, Personatges de l'Illa dels Tritons\nLa Lulis és una sirena que treballa al Cafè Sirena com a cambrera i com a ballarina.\nLa Lulis sense el seu tub de buceig.\nLa Lulis és una sirena amb una cua taronja i vermella. El seu cabell taronja ondulat és relativament llis fins que es cargola al final.\nPorta un biquini vermell amb la vora daurada. També porta un tub de buceig, segurament com a accessori, ja que les sirenes poden respirar a sota l'aigua.\nCom la resta de companyes és amable, afectuosa i li agrada la diversió. Es va sorprendre quan en Ruffy va fer servir el Haoshoku Haki fent que l'Ós Marí es rendís sense lluitar.\nApareix a la Cova Sirena quan la Camie hi porta els Pirates del Barret de Palla en la visita que estaven fent a l'illa. Quan els prínceps arriben, ella nega haver vist cap dels pirates; tot i així, en Sanji té una hemorràgia que els descobreix. Més tard se la veu demanant perdó als prínceps.\nQuan la noticia del segrest de les sirenes comença a córrer i s'assenyala als pirates com a culpables, ella els defensa davant d'un grup d'Ammo Knights dient que ells són bones persones i que mai farien res de dolent. Quan sent que el Palau ha estat envaït pels pirates, ella posa cara de consternació ja que no ho creu possible.\nQuan la Guerra civil ja ha acabat ella balla al Palau Ryugu durant el banquet de celebració i més tard acomiada els pirates al port.\n↑ 1,0 1,1 One Piece Manga i Anime — Vol. 62 Capítol 608 i Episodi 527, la Lulis apareix per primer cop.\n↑ 2,0 2,1 One Piece Manga i Anime — Vol. 66 Capítol 649 i Episodi 569, la Lulis balla durant el banquet.


Les masies de Sant Andreu de Palomar — Verkami\nProyecto crowdfundeado el 25 Abril 2013 🎉\nA l’antic poble de Sant Andreu de Palomar s’hi han localitzat unes cent masies, actualment en prou feines queden en peu unes dotze. La pressió urbanística ha fet que moltes hagin desaparegut i d'altres s'hagin integrat en el teixit urbà, per això volem recollir-les abans que sigui massa tard. Per aquest motiu els autors i l'autora volen recuperar la memòria històrica d'aquestes cases de pagès així com la de llurs habitants. Sense tot allò que significa del món de pagès no entendríem el que som avui. Qui perd els seus orígens per la seva identitat. Ajuda'ns a fer-ho possible.\nEl llibre "Les masies de Sant Andreu de Palomar. Inventari de cases de pagès andreuenques" es dividirà en dos blocs.\nEls autors del projecte són: els historiadors Pau Vinyes i Roig (Coordinador) i Jordi Petit i Gil i la pedagoga Lourdes Pinyol i Selva. Amb l'assessorament tècnic de Jordi Batlle i Castillo.\nVOLS COL·LABORAR-HI APORTANT ALGUNA DADA?\nSi tens coneixement d'algun familiar que hagi viscut en una masia andreuenca o ens pots facilitar dades sobre alguna casa de pagès andreuenca t'estarem molt agraïts. Ens pots facilitar la informació connectant al telèfon mòbil número: 683 628 684. I ens posarem en contacte el més aviat possible.\nMasia de les Carasses, actualment escola municipal Ignasi Iglésias, l'any 1909. Autor desconegut. Fons Salvador Casas i Pujols.\nA QUÈ ANIRÀ DESTINADA LA CAMPANYA?\nEls diners es destinaran bàsicament a l'edició del llibre: correcció lingüística dels textos, maquetació, impressió i enquadernació del llibre.\nEn cas de beneficis i venda de llibres sobrants seran destinats a drets d'autor.\nCan Solà. Autor desconegut. Fons Lourdes Pinyol i Selva.\nMaig-Setembre: documentació i redacció dels textos.\nOctubre: correcció lingüística dels textos.\nNovembre: maquetació del llibre.\nDesembre: impressió i enquadernació del llibre.\nGener: presentació del llibre en el marc de la Festa dels Tres Tombs de Sant Andreu de Palomar (Barcelona).\nQUAN REBRÀ LA RECOMPENSDA EL MECENES?\nEls mecenes rebran la seva recompensa un cop el llibre estigui editat, és a dir abans de Nadal de 2013. Durant el període d'eleboració del llibre aniran rebent, via correu electrònic, notícies sobre l'estat del llibre així com petites pinzellades de la seva elaboració.\nPodeu seguir el projecte a través del bloc l'Opinió Andreuenca o bé al Facebook/L'Opinió Andreuenca\ntan sols volia demanr-los si van rebre un correu nostre, i si encara estarien interessats en rebre una oferta amb un bon decompte per a imprimir el llibre.\n610 40 36 72\nUs deixo el meu correu i telèfon per si finalment us interssa paralar de la col.laboració imprimint el llibre\nJosep 610 40 36 72\nDemà tenim reunió amb l'equip d'autors i autores i ho comentaré. Us diem coses.\n#20 / CONFERÈNCIA "HISTÒRIA I VIDA QUOTIDIANA A LES MASIES DE SANT ANDREU DE PALOMAR" I PRESENTACIÓ DE LA 2A EDICIÓ DEL LLIBRE\n#19 / ÈXIT DE PÚBLIC A LA PRESENTACIÓ DEL LLIBRE "LES MASIES DE SANT ANDREU DE PALOMAR"\n28 Marzo 2014 — 0 comentarios\nLa presentació del llibre "Les masies de Sant Andreu de Palomar. Inventari de cases de pagès andreuenques", del qual sou mecenes, va ésser un èxit d'assistència de públic. Més de 200 persones van omplir el proppassat dijous 27 de març l'Auditori del Centre Cultural Can Fabra (per aquells i per aquelles que no vau poder accedir per manca d'espai i d'aforament us volem demanar disculpes). En l'acte hi van participar en els parlaments en Pau Vinyes i Roig, coordinador del projecte; Raimond Blasi, regidor del Districte de Sant Andreu; Lourdes Pinyol, en nom dels autors i les autores del llibre i va finalitzar amb la conferència de Francesc Bancells, pagès a l'àrea metropolitana de Barcelona amb el títol "Ser pagès avui".\nEn acabat els mecenes i les mecenes van… leer más\n#18 / PRIMÍCIA: COBERTA DEL LLIBRE "LES MASIES DE SANT ANDREU DE PALOMAR"\nLa Nora Grijalba, dissenyadora i maquetadora de "Les masies de Sant Andreu de Palomar. Inventari de cases de pagès andreuenques", ens ha fet arribar la coberta del llibre. Hem volgut compartir amb vosaltres aquesta primícia i el goig que fossiu els primers en conèixer-la. El procés de maquetació del llibre va per bon camí. Tal com vam comentar en un correu anterior el proper dijous dia 27 de març, a les 19 hores, serà presentat el treball de recerca en el marc de l'Auditori del Centre Cultural Can Fabra (carrer del Segre, 24-32 / 08030-Barcelona).\nTot esperant retrobar-nos el 27 de març, s'acomiada,\nL'equip d'autors i d'autores.\n#17 / INFORMACIÓ DE L'AVENÇ DEL PROJECTE\nEls autors i les autores del llibre de "Les masies de Sant Andreu de Palomar. Inventari de cases de pagès andreuenques" estem a punt de dur-lo a correcció i maquetació. Han estat uns 5 mesos de recerca per arxius, biblioteques i de confeccionar entrevistes a antics massovers i massoveres i propietaris i propietàries... Una feinada de ca l'Ample (ja que parlem de masies). Tanmateix, una feinada que ens ha il·lusionat i que esperem poder compartir ben aviat amb tots vosaltres. Per anar fent boca us deixem amb un petit tast de la feina realitzada fins ara...\nMASIA DE CAN BORRÀS\nLa masia de can Borràs estava situada a l’illa formada pel passeig de Valldaura,\nel carrer Escultor Ordóñez i el carrer Lluc. Actualment, un carrer porta el seu nom en un indret proper al lloc on antigament s’ubicava. Mn Clapés parla de la font de can Borràs… leer más\n#16 / AVUI INAUGUREM L'EXPOSICIÓ "LES MASIES DE SANT ANDREU DE PALOMAR"\n04 Julio 2013 — 2 comentarios\nUs fem saber que avui dia 20 de juliol de 2013, a les 20 hores, inaugurem la mostra "Les masies de Sant Andreu de Palomar. Inventari de cases de pagès andreuenques", a la sala d'exposicions del Centre Cultural Can Fabra (carrer del Sege, 24-32). La mostra romandrà oberta fins el 28 de juliol de 2013. L'horari és dilluns, dimecres, dijous i divendres de 10 a 21 hores, dimarts i dissabte de 10 a 14 i de 16 a 21 hores i diumenges d'11 a 14 hores.\nHi sou convidats i convidades.\n#15 / Moltes gràcies!!!\nDes d'aquests línies us volem agrair el vostre suport en el projecte així com l'assistència a l'acte d'ahir.\nPD: Ajuntem fotografies de la presentació del projecte "Les masies de Sant Andreu de Palomar. Inventari de cases de pagès andreuenques".\n#14 / PRESENTACIÓ DEL PROJECTE "LES MASIES DE SANT ANDREU DE PALOMAR"\nEl proper dijous dia 27 de juny, a les 20 hores, a la Sala Versalles (carrer Gran de Sant Andreu, 255) els redactors i les redactores: “Les masies de Sant Andreu de Palomar. Inventari de cases de pagès andreuenques” presentaran el projecte del llibre i agrairan als mecenes i a les mecenes, al Bar Versalles i a Verkami la seva col·laboració.\nGràcies a les aportacions voluntàries, realitzades a través del micro mecenatge de Verkami, un grup d’andreuencs i d’andreuenques podran inventariar unes 140 masies, de les quals només en resten 12 en peu en tot l’antic territori de l’ex-municipi de Sant Andreu de Palomar. Un cop fet l’inventari se’n farà una petita descripció acompanyada d’imatges que il•lustraran el llibre “Les masies de Sant Andreu de Palomar. Inventari de cases de pagès andreuenques”. El llibre és… leer más\n#13 / PRESENTACIÓ PROJECTE DEL LLIBRE "LES MASIES DE SANT ANDREU DE PALOMAR. INVENTARI DE CASES DE PAGÈS ANDREUENQUES"\n07 Junio 2013 — 0 comentarios\n#12 / 140 MASIES ANDREUENQUES PODRAN SER INVENTARIADES\nGràcies a les aportacions voluntàries, realitzades a través del micro mecenatge de Verkami, un grup d’andreuencs i d’andreuenques podran inventariar unes 140 masies, de les quals només en resten 12 en peu en tot l’antic territori de l’ex-municipi de Sant Andreu de Palomar. Un cop fet l’inventari se’n farà una petita descripció acompanyada d’imatges que il•lustraran el llibre “Les masies de Sant Andreu de Palomar. Inventari de cases de pagès andreuenques”. El llibre és previst que surti a la llum el dia 17 de gener, diada de Sant Antoni Abad, patró del Tres Tombs. Els autors del treball de recerca són els historiadors Jordi Petit, Ricard Paradís i Pau Vinyes, l’arquitecta Laura Gómez (autora dels plànols on s’ubicaran les masies en el seu context històric i geogràfic) i els pedagogs Lourdes Pinyol i Jordi Sánchez.\nPeu de foto: Can Solà, vers l'any 1927. Autor Eduard Mari. Fons Arxiu Fotogràfic CEC.\n#11 / CAN GARRIGÓ O MANSO SENTMENAT\nLa masia de Can Garrigó estava situada a la illa formada entre els carrers Escòcia, Santapau, Jota i Emili Roca. Concretament tenia el nº88-90 del carrer d’Escòcia, i abans de l’obertura d’aquest carrer, la masia tenia l’adreça de Rambla de Santa Eulàlia nº21.\nAquesta masia era coneguda originàriament com a Manso Sentmenat degut a que els seus propietaris eren la família Sentmenat, més coneguts com a marquesos de Castelldosrius i barons de Santapau. Aquesta família manté la propietat fins el 12 de gener de 1827 quan Francesc Xavier de Sentmenat-Oms i de Santa Pau, ven la finca a la família Oller-Quintana-Vilardebó. L’últim d’aquesta nissaga va ser Marcel•lí Vilardebó i Farnés, conegut per ser alcalde de Lliçà de Vall en tres etapes.\nCan Garrigó, entre 1890 i 1900. Autor desconegut. Fons Assumpció Castellet i Baliarda.\nL’1 de juny del… leer más\n#10 / CAN VALENT O CAN PERE VALENT\n(Petit tast del llibre "Les masies de Sant Andreu de Palomar. Inventari de cases de pagès andreuenques")\n#09 / LA VANGUARDIA DIGITAL PARLA DEL PROJECTE DE "LES MASIES DE SANT ANDREU DE PALOMAR"\nPau Vinyes, Jordi Petit y Lourdes Pinyol (autoeditado)\nY para cerrar las recomendaciones, en vez de un libro, un proyecto literario. Saldrá al mercado a finales de año, gracias a que dos historiadores y una pedagoga de Sant Andreu se han empeñado en rescatar del olvido las más de cien masías y casas de payés que poblaron este antiguo pueblo antes de su anexión a la capital. Una introducción situará al lector en la vida rural del llano de Barcelona, para comprender mejor el inventario que le seguirá a continuación, con fichas ilustradas para cada construcción. Editarán también un plano y una recopilación de entrevistas a vecinos que aún vivieron este Sant Andreu agrícola. Es posible reservar un ejemplar –y así contribuir a su financiación– a través de Verkami.\nMeritxell Martínez i Pauné\nMés informació: … leer más\n#08 / CAN NYAU, UNA MASIA QUE VA DESAPARÈIXER EN UNA CHAMPIONS\nEl 20 de maig de 1992, el FC Barcelona jugava a Londres la final de la Champions contra la UC Sampdoria. Va guanyar el Barça, gràcies al mític gol de Ronald Koeman llançat des d'una falta. Va ésser el primer cop que l'equip català guanyava la màxima competició del futbol europeu. Mentre això passava, s'enderrocava una masia històrica andreuenca. Era can Nyau. Situada a l'altre extrem del triangle ferroviari de la línia del tren de baix o de França. Va ésser una decisió presa des de l'administració local, aleshores governada pel PSC. A can Nyau hi tenien els cavalls i part del carruatge que s'utilitzava per a la celebració dels Tres Tombs. A mitjans - i posterioment durant les obres del TGV-, a tocar de la masia, s'hi van trobar esquelets pertanyents a soldats de la Guerra de Successió.\nExcavacions a Can Nyau, on s'hi van trobar restes humanes del segle XVIII. Autor Pau Vinyes i Roig. Fons Família Vinyes-Roig.\n#07 / EL PERIÒDIC "LÍNIA SANT ANDREU" SE'N FA RESSÒ DEL PROJECTE\n"Línia Sant Andreu" parla del projecte de les masies andreuenques...\n#06 / JA SOM 24 MECENES!!!\nJa tenim 24 mecenes que ens recolzen amb el projecte "LES MASIES DE SANT ANDREU DE PALOMAR. Inventari de cases de pagès andreuenques"\nMOLTES GRÀCIES A TOTS I A TOTES ELS QUE HO ESTEU FENT POSSIBLE!!!\n#05 / COMRÀDIO SE'N FA RESSÒ DEL PROJECTE\nEl projecte Verkami "LES MASIES DE SANT ANDREU DE PALOMAR. Inventari de cases de pagès" al programa "La tarda de Barcelona" amb Vanessa Raja. Minut 34 (torn de 18 a 19 hores del dia 21 de març de 2013):\n#04 / SORTIM A BTV-NOTÍCIES\nEl projecte de les masies de Sant Andreu de Palomar al web de BTV-Notícies:\nAnem cap a amunt...\n#03 / ACABARÀS A CAN BORRÀS\n19 Marzo 2013 — 4 comentarios\nSabeu la dita "Aquest si segueix així acabarà a Can Borràs", Doncs, lloc on es va contruir el cementiri de Sant Andreu Palomar, en terrenys de la masia de Can Borràs...\n#02 / ASSOLIR 3000€ PER INVENTARIAR LES MASIES I CASES DE PAGÈS DE SANT ANDREU DE PALOMAR\nEl projecte d'edició del llibre "Les masies de Sant Andreu de Palomar. Inventari de cases de pagès andreuenques" a través del micro-mecenatge no és una novetat a Sant Andreu. Ja als anys 1930 i 1931 l'historiador local Joan Clapés i Corbera va fer possible la publicació de "Les Fulles Històriques de Sant Andreu de Palomar" gràcies a la subscripció popular. Aconseguint 276 subscriptors entre particulars, entitats, empresaris i botiguers.\nMossèn Joan Clapés i Corbera va néixer a Sant Andreu de Palomar el 18 de gener de 1872. Després de cursar estudis eclesiàstics es va dedicar en cos i ànima a la recerca historiogràfica del seu poble nadiu. Fill de la Renaixença, Clapés va conrear el camp de la poesia i la prosa de forma excel·lent. L'any 1900 publica el… leer más\n#01 / A PAGÈS, MASIES, PAGESOS I FEINA DE CAMP\nLes recents descobertes arqueològiques en les obres del tren d’alta velocitat han fet sobreeixir a la llum pública assentaments humans del paleolític superior així com vil•les romanes del segle II dC. Segons Fèlix Oliver (1998): “ A l’entorn de l’any 10 aC tindria lloc la fundació de nova planta de la ciutat de Barcino, assentada dalt d’un monticle d’uns 17 m d’alçada, situat entre dues rieres arran de mar.” Al voltant d’aquest nucli habitat s’alçaren diverses vil•les romanes que s’entengueren al llarg del pla de Barcelona. L’evolució a través dels segles d’aquestes vil•les reconvertides en masos comporta l’enfortiment de propietats dedicades al conreu de l’horta, els cereals, la vinya... En molts casos aprofitant el curs del Rec Comtal o de rieres.\nSegons Fèlix Oliver (1998): “La intensificació de l’explotació agrícola del pla… leer más\nRebre un exemplar del llibre signat pels autors + Invitació a la presentació del llibre.\nRebre un exemplar del llibre signat pels autors + Escollir entre làmina fotogràfica d'una masia o plànol desplegable d'ubicació de les masies + Invitació a la presentació del llibre.\nRebre un exemplar del llibre signat pels autors + Plànol desplegable amb la ubicació de les masies + Làmina fotogràfica d'una masia andreuenca + Figurar en els crèdits + Invitació a la presentació del llibre en espai preferent.\nRebre 15 exemplars del llibre signat pels autors + Un plànol desplegable amb la ubicació de les masies + Una làmina fotogràfica d'una masia + Figurar en els crèdits de l'edició + Lloc reservat i preferent en la presentació del llibre + Presentació a l'entitat amb presència dels autors.\nLa Nora… leer más


El Govern, a través de la Secretaria d’Universitats i Recerca, ha creat la pàgina web http://mancomunitaticiencia.cat que, amb el títol Una ciència al món. La modernitat científica de Catalunya a la Mancomunitat, descriu el paper rellevant de la Mancomunitat de Catalunya (1914-1925) com a impulsora de la ciència i la tecnologia al nostre país. La web ha estat creada amb la col·laboració de la Fundació Catalana per a la Recerca i la Innovació (FCRi), en el marc de la 20a Setmana de la Ciència, que fins aquest diumenge té lloc arreu del territori català.\nEl contingut de la pàgina està estructurat en diferents seccions, a les que s’accedeix a través d’un menú amb quatre opcions. Així, La Mancomunitat és una introducció, contextualització i descripció dels antecedents històrics i polítics. A Despertant la consciència del país s’explica el canvi cultural i de pensament de l’època, com a conseqüència de les transformacions socials i la demanda de noves eines de coneixement. A la secció Cervells polítics i científics de la Mancomunitat es descriu el paper de diferents personalitats del món de la política i la cultura del país en l’àmbit de l’educació superior. Alguns d’ells són Eugeni d’Ors o Esteve Terradas, aquest últim de manera destacada en l’àmbit científic, i que, juntament amb altres personalitats, van formar part del Consell de Pedagogia que s’encarregava d’impulsar accions en àmbits de l’ensenyament superior i culturals. Finalment, la tasca de promoció de “l’alta cultura i els cursos monogràfics d’alts estudis i d’intercanvi” s’explica a La ciència de la Mancomunitat al món. En aquest capítol es descriu l’arribada de professors i científics internacionals a Catalunya i com la Mancomunitat va potenciar, i sovint finançar, l’estada d’estudiants catalans a altres països. La biomedicina va ser un dels camps que, precisament, més va beneficiar-se a curt termini amb el retorn dels coneixements adquirits amb aquests intercanvis. Un dels continguts destacats, que mereix un tractament específic, és la visita que Albert Einstein va fer a Catalunya al febrer de 1923.\nLa pàgina inclou també, en un emplaçament destacat, l’enllaç que permet descarregar en format pdf el llibre Una ciència al món, de Fèlix Villagrasa. El volum recull en 56 pàgines els continguts desenvolupats en la web del mateix títol.\nLa Setmana de la Ciència (http://setmanaciencia.fundaciorecerca.cat/) és una iniciativa coordinada per la Fundació Catalana per a la Recerca i la Innovació (FCRi), amb el suport del Departament d’Economia i Coneixement. Enguany celebra la seva 20a edició i inclou més de 300 activitats gratuïtes de divulgació científica dedicades a la llum i els sòls, atès que el 2015 és l’Any Internacional de la Llum i de les Tecnologies basades en la Llum i l’Any Internacional dels Sòls.


Apartment On Gorskiy 63/1 Novosibirsk Rússia - Ofertes d'hotels amb els MILLORS DESCOMPTES EN LÍNIA\nGorskiy , 63/1, Leninski, Novosibirsk, Rússia, 630032 - Veure al mapa\nSi el que està buscant és per un hotel ben situat a Novosibirsk, no busqui més enllà de Apartment On Gorskiy 63/1. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nAmb una oferta de serveis hotelers superior i ampla gama d'entreteniment, Apartment On Gorskiy 63/1 és compromet a que la seva estada sigui el més còmoda possible. L'hotel ofereix Wi-Fi gratuït en totes les habitacions, transport hotel/aeroport, ascensor per garantir el més gran comfort possible als seus clients.\nLes instal.lacions de l'hotel han estat seleccionades amb cura per tal de satisfer el més alt grau de comfort i conveniència, amb balcó/terrassa, aparell de televisió, cuina americana, nevera, forn microones a cada habitació. A més, l'oci que l'hotel ofereix assegurarà que tengui molt a fer durant el dia. Descobreixi una encantadora mescla de servei profesional i ampla gama de característiques a Apartment On Gorskiy 63/1.\nTots els tipus de viatgers (12) Parelles (3) Viatgers en solitari (3) Famílies amb infants petits (4) Famílies amb infants grans (1) Grups (1)


La Fira de Santa Úrsula de Valls homenatja la canalla – Etnologia.cat\n18 setembre 2020 Museu Casteller de Catalunya a VallsDeixa un comentari\nLa imatge d’enguany està protagonitzada pels més petits\nL’autor és l’il·ustrador Ferran Orta\nLa imatge de la Fira de Santa Úrsula de Valls 2020 és un homenatge a la canalla de les colles castelleres, en representació de les nenes i els nens que van suportar estoicament el confinament a les llars familiars. L’autor és l’il·lustrador Ferran Orta. L’han presentada l’alcaldessa de Valls Dolors Farré i les dues colles dels Xiquets de Valls a la plaça del Blat, quilòmetre zero del món casteller, com anunci previ a una fira que s’adaptarà a les condicions sanitàries del moment.\nLa Fira de Santa Úrsula de Valls mirarà enguany cap als més petits, personificats en la canalla de les colles castelleres. Les nenes i els nens van ser entre els que van dur a terme un confinament més estricte la passada primavera. Alhora l’aturada de l’activitat castellera motivada per la covid-19 afectarà, a nivell tècnic, especialment els pisos superiors dels castells que, amb el lògic creixement dels infants, s’hauran de reformular de ple.\nPer això, un enxaneta és el punt de partida de la imatge gràfica dissenyada per l’il·lustrador Ferran Orta, nascut a Riba-roja d’Ebre el 1989. Per a l’autor «l’enxaneta és l’element simbòlic de l’èxit en el món dels castells, símbol de la feina ben feta, de l’esforç col·lectiu i de la superació, símbol de tocar el cel. Per això se situa en un espai quasi celestial i oníric». El protagonista del cartell ursuler anuncia als quatre vents l’esdeveniment en una de les ciutats amb cultura castellera per excel·lència.\nFerran Orta considera que «El fet de ser un infant ens crea la sensació que el que es proclama és un esdeveniment per a tots els públics, familiar i amable». La faixa, un altre dels elements indispensables dels castellers, apareix lligada a la cintura de l’enxaneta però alhora desplegant-se fins al terra, tot jugant amb la idea de la verticalitat inherent a aquesta manifestació del patrimoni immaterial de la Humanitat.\nQuant a les característiques tècniques de l’obra presentada, explica que «Pel que fa a la utilització del color, he fet servir colors càlids, que intenten simbolitzar el color de la terra en el cel, donant a entendre que, tot i que els castells es fan cap al cel, sempre venen del terra, que és igual d’important la base que la culminació. A més a més, el fet de posar aquests colors com a cel, que no serien els habituals d’aquest espai, fan que l’atmosfera que respiri el cartell sigui al mateix temps, càlida, agradable i màgica, servint com a element de reforç per a totes les idees esmentades anteriorment».\nFerran Orta es va formar com a il·lustrador a cavall entre Tarragona (Escola d’Art i Disseny) i Barcelona (Escola de la Dona), on va cursar els seus estudis en il·lustració, àlbum il·lustrat i edicions personals. Ha realitzat diversos projectes en l’àmbit editorial entre les que destaquen “Duna. Diari d’un estiu” (Babulinka Books), “Dunes. Diari d’un altre estiu” i “Groc i Rodó” (Ed. Flamboyant). Ha col·laborat en diversos projectes socials i solidaris entre els que destaca “Humanitzem els hospitals” coordinat per l’Il·lustrador Ignasi Blanch, en els hospitals de la Vall d’Hebron a Barcelona, Verge de la Cinta a Tortosa, Palamós i Palafrugell. Actualment desenvolupa la seva activitat com a il·lustrador al Taller La Roda, a Barcelona, on combina aquesta disciplina amb la pintura mural –A La Sombra Crew– i la serigrafia tèxtil.\nLa seva obra ha estat reconeguda amb diversos premis: Premi Taronja en Il·lustració, selecció WeArt Festival Barcelona (2014), nominació Premi Atrapallibres (per “Duna” el 2016) , selecció com un dels millors llibres de l’any 2015 pel Clijcat (Consell Català de Literatura Infantil i Juvenil) per “Duna”, finalista en les edicions del 2017 i 2018 de la Trobada Internacional d’Il·lustració ‘Vilustrado’ de Valladolid, i seleccionat entre els finalistes al ‘III Premi internacional d’il·lustració Ed. Tragaluz’ (Colòmbia).\nLa seva obra més actualitzada pot visionar-se a Instagram: @ferranorta


El CT Vic prepara el nou curs de l’escola de tennis - Club Tennis Vic\nHi haurà grups de Pre i Minitennis, Iniciació, Perfeccionament, adults i competició\nEl Club Tennis Vic ja té a punt l’horari d’activitats per al nou curs de l’escola de tennis que començarà a principis de setembre. Com és habitual hi haurà diferents categories segons les edats dels alumnes. Una temporada més s’aposta per aquest esport, per ensenyar els primers passos i per perfeccionar el nivell.\nEls més petits seran el grup de Pretennis, amb nens i nenes de 3 a 4 anys. Els horaris d’entrenament seran de dilluns a divendres de 2/4 de 6 a 2/4 de 7 de la tarda i els dissabtes de les 11 del matí a les 12 del migdia. Els alumnes d’entre 5 i 6 anys estaran agrupats en el grup de Minitennis. Els horaris d’entrenament seran els mateixos que el grup de Pretennis, és a dir, de dilluns a divendres de 2/4 de 6 a 2/4 de 7 de la tarda i els dissabte de les 11 del matí a les 12 del migdia.\nEl grup d’Iniciació estarà format per aquells nens i nenes que tinguin entre 7 i 11 anys. Els horaris d’entrenament seran de dilluns a divendres de 2/4 de 6 a les 7 de la tarda, mentre que l’horari de dissabte serà de 2/4 de 12 a la 1 del migdia. L’altre grup que hi haurà serà el de perfeccionament. Aquest està pensat per a aquells alumnes que tinguin entre 12 a 18 anys. L’horari serà de dilluns a divendres de les 7 de la tarda a 2/4 de 9 del vespre i els dissabtes de les 10 del matí a 2/4 de 12 del migdia. En aquest cas també es donarà l’opció de fer entrenaments a la tarda. Per als grups d’Iniciació i Perfeccionament també serà opcional la preparació física, amb diferents horaris que des del CT Vic posaran a l’abast dels alumnes.\nPel que fa al grup de competició del Club Tennis Vic, aquests podran triar entre tres torns segons l’horari que més convingui. El primer torn, el de migdia, serà de 2/4 de 4 a 2/4 de 6 de la tarda amb entrenaments de tennis i de 2/4 de 6 a 2/4 de 7 de la tarda faran físic. El segon torn, el de tarda, serà de 2/4 de 6 a 7 de la tarda amb entrenaments de tennis i la següent mitja hora faran físic. Finalment, el tercer torn, el de vespre, serà de les 6 a les 7 de la tarda començant pel físic i de 7 a les 9 del vespre, amb entrenaments de tennis. Fora de l’horari escolar també es podrà fer reforç individual.\nPel que fa a l’escola d’adults, pensada per a majors de 18 anys, podran triar entre una hora al migdia (entre la 1 i les 3) o als vespres, de 2/4 de 9 a 2/4 de 10. Les classes seran particulars i els grups podran ser de dues, tres o quatre persones segons el nivell. També hi ha la possibilitat de fer classes esporàdiques. Totes estaran supervisades per monitors de l’escola de tennis del CT Vic, que compta a la junta directiva amb Miquel Parés i Marc Quirante; a la direcció, amb Joaquim Llimós, mentre que el responsable de l’escola és Joan Pérez.\nL’equip d’entrenadors d’aquesta temporada està format per 14 membres: Gil Sala, Isaac Tortadès, Jordi Serra, Ferran Vidal, Jordi Parés, Carlos Sarrau, Roger Ordeig, Èric Vila, Gerard Solà Marc Bonjoch, Sergi Agrassot, Ot Molina, Marc Martí i Manel Sala, que exercirà també de preparador físic.


Philip Kerr: Violetas de marzo | Un xic de llum\nPhilip Kerr: Violetas de marzo\nDilluns, 4 Agost 2014 Gabriel Massip Fons\tDeixa un comentari\nPhilip Kerr: Violetas de marzo (Berlin Noir: March Violets)\nTraducció d’Isabel Merino\nBerlín, any 1936. Les autoritats alemanyes s’esmercen a dissimular una mica la pressió sobre els jueus i altres grups arrel de l’atenció mundial que generen els Jocs Olímpics. Bernard Gunther ha deixat de ser el detectiu de l’hotel Adlon i s’ha instaŀlat pel seu compte.\nLa filla i el gendre d’un industrial milionari de l’acer, Hermann Six, han mort en un robatori-incendi que hi ha hagut a casa seva, mentre dormien. Dins de la caixa forta hi havia un valuós collaret de brillants, la recuperació del qual Herr Six encarrega al nostre amic Gunther, en nom de la companyia d’assegurances (que també és seva). La investigació el porta a descobrir que els fets no són tan senzills com sembla: un lladre professional mai no deixaria la porta de la caixa forta oberta ni calaria foc a la casa. Més endavant sap que a la caixa hi havia papers comprometedors per algunes persones… Tot són vuits i nous i cartes que no lliguen, amb interessos polítics d’alt nivell, i la lluita pel poder entre Himmler i Heydrich.\nBen ambientada (em sembla) a la capital alemanya, deixa entreveure els problemes que començaven a tenir sobretot els jueus i la creixent acció policial de la Gestapo, si bé això no deixa de ser-ne el rerefons. Li sobren algunes casualitats exagerades, i algun cinisme fora de to, pel meu gust, però passa prou bé.\nAquesta és la primera noveŀla de la trilogia Berlin Noir, també coneguda com Trilogia berlinesa.\nEntrada anteriorEvolució sistema bancari espanyolSegüent entradaTancaran les seves portes


"Ara és l'hora" també a Sant Cugat - Sant Cugat Informa!\nInici » Notícies » Política i Economia » Política » “Ara és l’hora” també a Sant Cugat\n28 Juliol 2014 a 18:10\n“Ara és l’hora” també a Sant Cugat\nL’ANC i Òmnium preparen un seguit d’activitats per arribar amb força a la data clau\nSi a nivell nacional l’Assemblea Nacional Catalana i Òmnium Cultural han engegat la campanya unitària “Ara és l’hora“, aquesta té la seva traducció a nivell local on ambdues entitats tenen una implantació força important. Mostra d’això és l’èxit aconseguit en la darrera convocatòria de l’11 de juliol per l’assaig general de la V de Sant Cugat on van participat més de 2.000 persones segons l’organització.\nA 45 dies d’una de les Diades més importants dels darrers anys i a 100 dies aproximadament de la data assenyalada per tothom com a crucial pel futur del país, les dues entitats han establert un calendari que vol aconseguir tres grans objectius: una Diada que esdevingui la manifestació més massiva de la història del nostre país, la participació de 100.000 voluntaris que permetin que la campanya sigui una realitat i el suport econòmic a la campanya a través de donacions que contribueixin a què la campanya sigui possible.\nLes dues entitats han fet públic que “tots els nostres socis, simpatitzants i voluntaris estem treballant perquè Ara sigui l’Hora, perquè tots els que creiem en la nostra llibertat i dignitat puguem expressar la nostra voluntat de país, i perquè tots els indecisos puguin visualitzar que podem construir entre tots un país més lliure i pròsper“. Així doncs, de cara a la primera fita, que és la Diada de l’11 de Setembre, proposen al poble de Sant Cugat que s’apunti com a voluntaris a la campanya unitària “Ara és l’hora” per donar suport a nivell nacional en tot tipus d’accions, a participar a les parades a Sant Cugat com a voluntaris, informadors i apoderats cada dissabte d’agost i el diumenge 31 d’agost, i cada dia de l’1 al 10 de setembre. També demanen suport econòmic a la campanya adquirint el lot de samarreta i motxilla, tant groc com vermell, “Ara és l’hora”, que es pot trobar als punts de venda a 15€, i participant al sopar que organitzaran al centre de la ciutat el dissabte 6 de setembre.\nA més, el proper divendres 10 de setembre organitzaran un acte de Súmate a la Plaça Octavià per afegir-se a la voluntat i desig de votar de tots els catalans – un acte que es va haver de suspendre fa uns mesos per problemes d’agenda en coincidir amb les eleccions al parlament europeu -. Tanmateix, les dues entitats conviden a la ciutadania a celebrar els actes festius que organitzaran conjuntament amb l’Ajuntament i totes les entitats adherides al Pacte Santcugatenc pel Dret a Decidir el matí de la Diada a la Plaça Barcelona i a apuntar-se i participar a la “V” que es formarà a les 17:14 a Barcelona. El tram assignat a Sant Cugat és el tram 23 (Av. Diagonal, entre Bruc i Girona) i ofereixen la possibilitat de traslladar a la gent de la ciutat al migdia en els 10 autocars que tenen reservats, a 10€ per persona.\n“Ara més que mai, és l’hora perquè seguim treballant plegats per una Catalunya que pugui viure la seva plenitud en dignitat i llibertat. El seny, la il·lusió i el treball conjunt és la nostra força“, manifesten en el seu comunicat conjunt, l’ANC i Òmnium Cultural de Sant Cugat. El Sant Cugat Informa ja s’ha adherit al Pacte pel Dret a Decidir de Sant Cugat.\n#9N #ajuntament #Ara és l'hora #Assemblea Nacional Catalana #consulta #Diada Nacional #dret a decidir #independència #Òmnium Cultural #Súmate\nFerran Civit: “L’Onze del Nou garanteix el Nou de l’Onze”\nLa construcció del nou estat català amb el punt de vista de Santiago Vidal\nEl jutge Santiago Vidal ofereix una conferència el 25 de setembre


L’Hospital Universitari Son Espases acull una exposició per sensibilitzar sobre les malalties poc freqüents | Hospital Universitari Son Espases\nL’Hospital Universitari Son Espases acull fins el 5 de març l’exposició “Expression of Hope”, una col·lecció en la qual pacients d’arreu del món amb malalties hereditàries molt poc freqüents expressen —per mitjà de diferents disciplines artístiques— com se senten. La col·lecció, ubicada al vestíbul d’Extraccions (planta 0, mòdul K), consta de vint-i-quatre obres creades per pacients o familiars seus que permeten donar a conèixer la realitat de les persones que conviuen amb alguna malaltia rara. L’exposició es podrà veure també a l’Hospital Son Llàtzer a partir del 6 de març.\nAmb aquesta exposició es pretén conscienciar per mitjà de les arts plàstiques. Les obres procedeixen d’arreu del món i els autors són persones d’edats diverses que comparteixen una característica comuna: estan afectades per alguna malaltia genètica rara i volen compartir la seva història per informar i inspirar els altres. Cadascuna de les vint-i-quatre obres ve acompanyada d’un comentari de l’autor en el qual descriu com viu la malaltia o com es veu des de fora, en el cas dels familiars i de les persones de l’entorn dels afectats.\nL’Hospital Universitari Son Espases ha programat per a aquesta setmana un conjunt d’activitats amb motiu del Dia Mundial de les Malalties Rares, que se celebra avui, 28 de febrer. A banda de l’exposició “Expression of Hope”, estudiants del tercer curs d’educació primària del CEIP Miquel Duran i Saurina, d’Inca, i del quart curs del CP Maria Antònia Salvà, de Son Sardina (Palma), visitaran l’exposició i els laboratoris del Servei d’Anàlisis Clíniques de l’Hospital on s’analitzen les mostres de sang. El doctor Jordi Rosell, cap de la Secció de Genètica, els explicarà què són les malalties poc freqüents. A més, es llegirà als infants de l’Aula Hospitalària el conte La Constelación Pica Pica, que tracta sobre una malaltia rara.


Cort cedeix i signa l'acord de les dessaladores mòbils del Govern\n29 setembre 2020 01:14\nCalvià anuncia que no apujarà tarifes mentre que Fageda encara no ho sap\nJoan J.Serra | 07 juny 2000\nInicialment, només Calvià i Andratx signaren el conveni.\nJa hi ha acord. El Govern i els ajuntaments de Palma, Calvià i Andratx signaren ahir el conveni que permet la instal·lació de dessaladores mòbils, amb un nombre sense determinar, per garantir un subministrament de 14.800 metres cúbics diaris d'aigua a aquests tres municipis. La consellera de Medi Ambient, Margalida Rosselló; el batle de Palma, Joan Fageda; la batlessa d'Andratx, Margalida Moner; i el tinent de batle de Calvià Manel Suárez foren les parts signants. L'acord no fou fàcil i arribà passades les 15 hores després d'un matí d'incerteses per l'actitud de Cort.\nLes quatre parts havien quedat citades a les 14 hores a la Conselleria d'Economia perquè el president del Parlament, Maximilià Morales, es negà que la cambra fos escenari de la rúbrica. El batle de Palma, Joan Fageda, i la presidenta d'Emaya, Maria Crespo, comparegueren a la Conselleria d'Economia quan ningú ja no els esperava i quan Calvià i Andratx es disposaven a signar deixant Palma al marge.\nEl conveni acordat ahir recull les línies bàsiques de l'esborrany del passat divendres: la inversió de les dessaladores mòbils serà de 3.000 milions de pessetes, aportats per l'Executiu. D'aquests, 1.000 són a fons perdut i la resta, 2.000 milions, hauran de ser tornats pels ajuntaments durant set anys. En doblers, Palma assumeix 1.300 milions i la resta es reparteix entre Calvià i Andratx. En volum d'aigua, l'Ajuntament de Palma està obligat a comprar al Govern 8 hectòmetres cúbics anuals durant els 7 anys de vigència del conveni. Calvià té un marge que oscil·la entre els 3'5 i els 6'5 hectòmetres cúbics anuals i Andratx, 1 hectòmetre cúbic anual.\nNo obstant això, Margalida Rosselló indicà que si la disponibilitat d'aigua torna en el futur als nivells normals, aquests ajuntaments podrien no tenir necessitat de les dessaladores mòbils. En aquest cas, els ajuntaments podrien deixar de pagar i les dessaladores es traslladarien a altres indrets amb problemes de subministrament. A més, la consellera manifestà que si el Ministeri de Medi Ambient, amb Jaume Matas com a responsable, concedeix ajudes per a infraestructures hidràuliques, també es podria plantejar l'exempció en els pagaments.


Curolla: “si s’hagués fet una consulta demanant si posàvem les aigües brutes a Sineu, hagués sortit que no” |\nCurolla: “si s’hagués fet una consulta demanant si posàvem les aigües brutes a Sineu, hagués sortit que no”\nBy dingolasineu / Juliol 4, 2016 / Cultura / Deixa un comentari\nJaume Ferriol, en primer pla, donant de l’escultura.\nJaume Ferriol Curolla, batle quan es va instal·lar l’estàtua, i ara propietari d’aquesta, ens dóna la seva opinió sobre la consulta realitzada pel consistori. Ferriol va rebre l’estàtua de Klaus Drobig l’any passat i va decidir de donar-la a l’Ajuntament. L’Ajuntament però va decidir sotmetre a votació l’acceptació de l’estàtua.\nL’exbatle troba que no es poden fer segons quins tipus de consultes, perquè el que ha de prevaldre és l’opinió dels experts. Explica que ell ja sabia per exemple que Pavarotti hauria de retirar el cadafal, encara que una consulta hagués establert que s’havia de mantenir, perquè la comissió de Patrimoni del Consell de Mallorca així ho havia establert.\nDe tot això en parla en la propera Díngola en paper, que surt d’aquí una setmana i mitja, i que inclourà l’opinió d’un historiador de l’art, una arquitecta i un gestor cultural. Us avançam les tres darreres preguntes de la conversa que avui hem tengut amb Ferriol.\nJaume, tan malament està l’escultura?\n-Ca! Les columnes s’han tombat un poc, perquè no oblidem que du tres dècades instal·lada. Això no és cap sorpresa: era previsible. Però estau segurs que els filaments podrien durar cent anys més. Es tensen els fils i ja està.\nA veure, independentment del resultat de la consulta, el que és innegable és que l’escultura -amb 28 anys de vida- ja és una icona del municipi…\n-És que jo considerava que aquesta escultura ja era del poble! No calien papers. De fet, quan Klauss va deixar l’estació, la se’n volia dur al Golf de s’Era de Pula, i vàrem ser en Toni Mariner i jo mateix que el pressionàrem perquè la deixàs a Sineu, perquè donava cert prestigi al poble.\nI ara doncs?\n-Rafel Sastre i Pep Company ja estan avisats. En només un dia es podrà desmuntar l’estàtua. Un ferroveller de Muro m’ha dit que la comprarà pel metall. Potser quan surti la nova Díngola l’escultura ja estarà retirada.


Causes de pacients amb poc os, puc realitzar-me implants dentals? - Institut Serra\nLa falta d’os té diferents causes i les seves arrels són molt variades. És per aquest motiu que hem de tenir en compte la gran importància que arribarà a tenir tot el referent a disfrutar de les diferents propostes vinculades a aconseguir implants dentals per persones amb poc os, quelcom que abans hauria resultat impensable i que a l’actualitat es perfila com una opció que resulta molt viable gràcies als avançaments tècnics i tecnològics d’aquests casos.\nPossibles causes de pacients amb poc os\nÚs de pròtesis dentals removibles durant llarg temps: L’atrofia òssia a la dentadura normalment es dona després de perdre una o vàries peces dentals degut a que aquest procés resulta molt agresiu. A l’actualitat és possible reduïr la prevalescència de pèrdua òssia gràcies a l’ús d’implants dentals.\nExtracció d’una o vàries peces dentals: Al fil del citat anteriorment ens trobem amb que les extraccions donaràn com a resultat una atròfia òssia a llarg plaç.\nAtròfia amb base genètica: A alguns casos, es dona una base sistèmica inevitable que l’especialista implantòleg valorarà al moment de realitzar els implants dentals.. La cirurgia assistida per ordinador és inevitable a aquests casos pel risc que corre el pacient en comparació amb una estructura òssia correcta.\nInfeccions i d’altres causes: Les infeccions, entre d’altres, són algunes de les principals raons pel que es comptarà amb aquestes qualitats i per les que serà imprescindible cirurgia assistida per pacients amb poc os.


Jornada sobre patents i propietat industrial al Rectorat | Universitat Ramon Llull\nInici»Jornada sobre patents i propietat industrial al Rectorat\nJornada sobre patents i propietat industrial al Rectorat\nEnviat per Anónimo (no verificat) el dc., 03/10/2007 - 18:33\nEl Vicerector de Recerca i Innovació, Dr. Josep Maria Garrell, va obrir la jornada destacant la necessitat de “sensibilitzar” a la comunitat investigadora davant la propietat industrial i intel·lectual: “Actualment, les patents són un indicador més de la producció científica”, subratllà.\nPer la seva part, el Dr. Pascual Segura, agent de la propietat industrial i director del Centre de Patents de la UB, va reiterar la importància de les patents com a “font d’informació tècnica, un estímul a l’enginy i, a més, una possible font de beneficis”. Durant la seva intervenció, va introduir diferents conceptes teòrics com ara els principals drets inclosos en la Propietat Intelectual-Industrial (PII). També, va desglossar alguns dels passos necessaris per a obtenir una patent: “Un descobriment es converteix en una invenció patentable si se`n deriva una aplicació industrial. Llavors, el primer que s’ha de fer és cercar antecedents en bases de dades d’articles i patents per comprovar que no s’ha patentat; evitar l’autodivulgació prematura mitjançant abstracts, dipòsits de tesis... i, per últim, parlar amb un expert (com ara l’OTRI) i amb el responsable de patents de la institució”, va explicar.\nRosa Rodríguez, tècnica superior examinadora del Departament de Patents i Informació Tecnològica de la Oficina Española de Patentes y Marcas (OEPM) , va subratllar el “valor” de la propietat industrial: “Serveix per protegir la innovació, donar prestigi corporatiu, com a eina fonamental de transferència tecnològica i com a font d’informació tècnica i comercial”. A més, l’agent de l’OEPM va explicar algunes de les maneres de cercar informació sobre patents a Internet com ara el cercador gratuït esp@cenet.\nPere Salamero, tècnic en transferència de resultats de la investigació, va resumir els serveis de la URL en el camp de la PII: “La universitat ofereix assessorament sobre la millor manera de protecció del coneixement, elabora un primer informe de patentabilitat i dóna suport al llarg de tot el procés administratiu. A més, els projectes que compten amb personal investigador de la universitat gaudeixen d’una sèrie d’avantatges, ja que la URL es fa càrrec de les taxes i despeses de patentabilitat a l’OEPM”, recordà.\nA l’acte també es va presentar la segona guia Protecció de la Propietat Intel·lectual i Industrial i el tríptic de Finançament Competitiu dels projectes d’R+D en col·laboració Empresa-Unversitat. Els dos materials han estat editats pel VRI. L’última part de la jornada va servir per aclarir els dubtes d'alguns dels assistents a la jornada.\n+ info: Presentació Pascual Segura, Rosa Rodríguez, Pere Salamero / Articles d'interès: 1, 2, 3 i 4


El Servei de Relacions Europees i Internacionals i Projecció de la Ciutat té com a missió la representativitat, el posicionament i el desenvolupament de Terrassa en l'escenari europeu i internacional, tot analitzant i promovent les polítiques públiques per assegurar la participació de la ciutat en accions municipals que es puguin generar per assolir els principals objectius detallats en el Pla de Mandat. El servei s'ubica dins de l'Àrea de Presidència, amb una tasca transversal de suport a la resta d'àrees municipals.\nMemòria 2016 Relacions Europees i Internacionals\nACTE CANCEL·LAT! Conferència: Economia i empresa catalana amb perspectiva europea\nACTE CANCEL·LAT! L'Ajuntament de Terrassa i la Fundació Internacional Olof Palme proposen aquesta xerrada a càrrec del president de la Cambra de Comerç i Indústria d'Espanya i del grup Freixenet, José Luis Bonet\nXII Curs d'Estiu sobre la Unió Europea\nL'Ajuntament organitza anualment un curs sobre la Unió Europea per apropar a la ciutadania temes d'interès vinculats amb l'actualitat comunitària. Enguany arribem a la dotzena edició i comptarem amb ponents que tractaran temes com la relació amb Turquia, els populismes, els fons europeus i construir Europa des de la proximitat. El curs és gratuït\nL'Ajuntament de Terrassa celebra enguany el Dia d'Europa amb un concert a l'Auditori Municipal, a càrrec d'alumnes i professors del Conservatori de Música, i la participació d'alumnes de l'escola El Cim, que explicaran què representa Europa per a ells\nTaula rodona: Cap a l'economia circular europea\nCom produir de forma sostenible? Com convertir allò que rebutgem en nous recursos? L'Ajuntament de Terrassa proposa una taula rodona sobre economia circular, una nova manera d'entendre la societat com a empreses, consumidors i administració\nColom, 114 planta 2


A la Colònia Güell reflexionem conjuntament sobre les persones refugiades – Tenim Drets, Teixim llibertats\nA la Colònia Güell de Santa Coloma de Cervelló hem seguit reflexionant sobre la situació de les persones refugiades i la sostenibilitat ambiental. Concretament, vàrem anar al casal de gent gran de la Colònia Güell. Un casal molt actiu i que organitza moltes activitats com jocs de taula, berenars, tertúlies, xerrades i excursions arreu del territori.\nEs va començar amb una reflexió conjunta sobre la situació de les persones refugiades que fugen de la guerra de Síria a tres territoris concrets: Líban, Lesbos (Grècia) i l’àrea metropolitana de Barcelona. Varem poder comprovar com la guerra a part d’afectar a les persones que han de marxar del seu país, també afecta als territoris on arriben, ja que s’hi produeixen problemes ambientals tant per a les persones refugiades com per a les persones locals.\nUna de les coses que va sorprendre més durant el taller va ser l’enorme quantitat d’armilles salvavides que s’acumulen a les platges de Lesbos. Aquestes serveixen per salvar les vides de les persones refugiades, però una vegada ja s’han utilitzat queden a la platja amuntegades. També va sorprendre negativament, el poc compromís dels estats de la UE en l’acollida de persones refugiades. En paraules d’alguna de les assistents, deien que sentien vergonya que pogués passar una cosa així.\nFinalment, amb les deixalles que cada participant al taller havia portat de casa seva, les varem poder transformar en una flor feta exclusivament amb materials reciclats. D’aquesta forma, a l’acte final del projecte el dia 5 de maig, plantarem a la platja de Barcelona la nostra flor de solidaritat i reivindicació.


L'Èrica, el primer bus sense conductor, ja circula pel Vendrell\nEl bus fa el recorregut pel carrer Apel·les Fenosa fins a l'avinguda del Pèlag.\nEs podrà provar gratuïtament fins al 6 d'octubre\nActualitzada 03/10/2018 a les 19:09\nL’ÈRICA, el primer bus sense conductor que circula per Catalunya, ja circula pel Vendrell. El tinent d’alcalde i regidor de Transports, Kenneth Martinez, juntament amb el director general de l’AMTU, Joan Prat, i el director d’Autocars Penedès, Josep Sivill, acompanyats de la presidenta del Consell Comarcal, Eva M. Serramià, i del cap de Relacions Externes de Bon Preu-Esclat, Josep Castany, han fet avui el viatge inaugural. A partir d'avui i fins al 6 d'octubre, tothom podrà pujar gratuïtament.\nEl bus fa el recorregut pel carrer Narcís Monturiol, des d’Apel·les Fenosa fins a l’avinguda del Pèlag, i estarà obert al públic en el següent horari: dimecres, dijous i divendres, de 10h a 13.30h i de 15h a 20h; i dissabte, de 10 a 14h i de 17h a 20h.\nDes de que el passat 7 de setembre es va iniciar aquesta gira, organitzada per l'Associació de municipis per la Mobilitat i el Transport Urbà, gairebé 7.000 ciutadans de Catalunya ja han pujat a l’ÈRICA. L’autobús autònom ha circulat per Sant Cugat, Terrassa, Sabadell, la Universitat de Girona, i ara al Vendrell, i després anirà cap a Reus, Martorell i Vic.\nEl primer bus autònom de Catalunya farà parada a Reus i el Vendrell la pròxima tardor\nL'autobús autònom ÈRICA arriba al Vendrell aquesta setmana\nComenta el contingut : L'Èrica, el primer bus sense conductor, ja circula pel Vendrell


Les vitamines, nutrients imprescindibles | Consumer\nLes vitamines, nutrients imprescindibles\nLa gran majoria han de ser aportades a través de l'alimentació, ja que el cos no pot sintetitzar-les per ell mateix\nAmb una dieta equilibrada i abundant en productes frescos i naturals, tenim assegurades totes les vitamines necessàries i no caldrà cap aportació addicional en forma de suplements. Si bé és cert que, en determinades etapes de la vida (infància, adolescència, embaràs i lactància, persones majors?) o en circumstàncies especials (exercici físic intens, tabac, ús de certs medicaments…) i en cas de certes alteracions o malalties, les necessitats de vitamines estan augmentades i pot ser indispensable realitzar aportacions extres, això sí, sempre sota la prescripció i l’assessorament d’un professional.\nLes vitamines amb components orgànics que contenen carboni, hidrogen\ni en alguns casos, oxigen, nitrogen i sofre. No aporten energia,\nperò sense elles el nostre cos no és capaç d’aprofitar altres nutrients (hidrats\nde carboni, proteïnes i greixos) dels aliments que conformen nostra\ndieta i a més, participen en múltiples processos orgànics,\namb funció reguladora.\nAlgunes d’elles, se sintetitzen en part en l’organisme:\n-Vitamina D: es produeix a partir del colesterol del cos en la pell, per\nl’acció dels raigs solars.\n-Vitamina K: la flora del nostre intestí és capaç de produir-la, cobrint\ngran part de les necessitats diàries d’aquesta vitamina.\n-Àcid nicotínic o niacina: se sintetitza en el fetge\na partir d’un aminoàcid essencial, el triptòfan.\nClassificació: vitamines liposolubles A, D, E i K\nNo contenen nitrogen i són bastant estables a la calor. Necessiten de\nles sals biliars de la bilis per a poder ser absorbides a nivell de l’intestí\nprim. Es dissolen en greixos o olis i s’emmagatzemen en el fetge\ni en teixit adipós o gras del nostre cos, per la qual cosa és possible, després d’un\naprovisionament suficient, subsistir un temps sense la seva aportació. Si es consumeixen\nen excés (més de 10 vegades les quantitats recomanades) poden resultar\n-Contribueix al manteniment i reparació dels teixits corporals,\nafavoreix la resistència a les infeccions, és necessària per al correcte desenvolupament\ndel sistema nerviós i per a la visió nocturna i intervé en el creixement\néseo. El beta-caroteno o pro-vitamina A tenen funció antioxidant.\n-Lactis enters o enriquits i greixos lactis (nata i mantega),\nmargarines, rovell d’ou i fetge. La vitamina A pot obtenir-se a partir\ndel beta-caroteno o pro-vitamina A, conforme el cos el necessita, present\nen gran varietat de fruites i verdures.\n-Necesaria per a l’aprofitament del calci i del fòsfor en relació\namb la mineralització d’ossos i dents, regula els nivells de calci\n-Oli de fetge de bacallà, rovell d’ou, lactis enters\no enriquits i greixos lactis, margarina?. El nostre cos és capaç\nde produir-la mitjançant l’exposició als raigs solars.\n-Protegeix a les cèl·lules a causa de la seva acció antioxidant, contribueix\na mantenir l’estabilitat de les cèl·lules sanguínies i intervé\nen la fertilitat sexual.\n-Oli verge de 1a pressió en fred, germen de cereals\ni cereals complets, fruita seca oleaginosa i vegetals de fulla verda.\n-Necessària per a la síntesi de protrombina i altres factors de coagulació\n-Verdures de fulla verda, cereals complets, fruites i carns. La nostra flora\nintestinal és capaç de produir-la, per la qual cosa molt estrany que es produeixi un dèficit\nVitamines hidrosolubles, del grup B i C\nAquestes vitamines contenen nitrogen a excepció de la vitamina\nC. Són solubles en aigua, per la qual cosa pot haver-hi pèrdues importants\nquan els aliments es remullen, bullen o estan en contacte amb abundant\naigua. L’organisme no pot emmagatzemar-les (excepte la vitamina B12, que s’emmagatzema\nen el fetge en quantitats importants) i elimina l’excés per l’orina,\nper la qual cosa és necessari aconseguir una aportació suficient a través de la\nalimentació tots els dies.\n-Intervé en l’aprofitament dels hidrats de carboni, greixos i proteïnes\n(metabolisme energètic) i en l’estabilitat del sistema nerviós.\n-Cereals complets, llegums i carns en general.\n-Es relaciona amb la producció d’anticossos i de glòbuls\nvermells, intervé en la producció d’energia i en el manteniment\ndel teixit epitelial de les mucoses. Així mateix és necessària per al bon\nfuncionament de l’ull.\n-Lactis, llevat de cervesa, fetge i ous.\n-Intervé en l’aprofitament dels hidrats de carboni, greixos i proteïnes,\nen la producció d’hormones sexuals i en la síntesi de glucogen\n(reserva energètica, en múscul i fetge, del nostre cos).\n-Vísceres, carns, peixos, llegums i cereals complets.\n-Col·labora en la formació d’anticossos, intervé en l’aprofitament\ndels hidrats de carboni, greixos i proteïnes, la producció\nde corticoesteroides, estimula el creixement i intervé en la síntesi\n-Àmpliament distribuïda en els aliments.\n-Intervé en la formació d’anticossos i d’hemoglobina, col·labora\nen la síntesi d’ADN i ARN (gens), en el metabolisme de greixos i proteïnes,\nés necessària per al balanç corporal d’electròlits, manté el funcionament\nde les cèl·lules nervioses i és fonamental per a la conversió de\ntriptòfan en niacina.\n-Carnes, verdures i cereals complets.\n-Es relaciona amb el creixement cel·lular, la síntesi d’àcids\ngrassos, intervé en l’aprofitament dels hidrats de carboni, grasses\ni proteïnes i en la producció d’energia.\n-Llegums, verdures i carns.\nVitamina B9 o àcid fòlic o folatos\n-Col·labora en la producció i maduració de glòbuls vermells\ni blancs, formació d’ADN i ARN (gens).\n-Llegums i verdures verdes, cereals de desdejuni, cervesa, etc.\n-Intervé en la maduració dels glòbuls vermells, en el metabolisme\ncel·lular, en la producció d’àcids nucleics (ADN, ARN), en la\nestabilitat del sistema nerviós i en la formació de mielina (coberta\n-Sobretot en carn, ous i lactis.\nVitamina C o àcid ascòrbic\n-Es relaciona amb la formació de col·lagen, la síntesi\nde corticosteoides, la formació d’ossos i dents, la producció\nde glòbuls vermells, afavoreix la resistència davant les infeccions i la\nabsorció del ferro dels aliments i posseeix acció antioxidant.\n-Cítrics, maduixes i meló, fruites tropicals, tomàquets, pebrots,\ncols, enciam i en general, totes les fruites i verdures.\nLa deficiència de vitamines en l’alimentació es manifesta a través de diferents signes físics generalment inespecífics (pell descamada, ungles fràgils, cabell trencadís, petites ferides en la comissura de la boca…) i psíquics (irritabilitat, insomni, falta de concentració i de reflexos, cansament…). Aquests estats de carència són esmenats amb la inclusió de la vitamina deficitària en la dieta.\ncos grasas-ca higado-ca interviene-ca vitamina


El Food Relations 2021 aterra a Barcelona i obre inscripcions - ABD\nInici » Actualitat » El Food Relations 2021 aterra a Barcelona i obre inscripcions\nAmb la creació d’un Menú Fusió Intercultural saludable, d’aprofitament, de baix cost i responsable, busca apoderar i promoure l’activació sociolaboral de dones de diferents herències culturals que es troben a l’atur i en situació de vulnerabilitat, des del punt de vista social, econòmic i ambiental.\nPer inscriure’s al programa, s’ha de fer arribar el formulari d’Autocandidatura omplert abans del 31 de març a l’adreça [email protected].\nResposta a la feminització de la pobresa i augment del racisme i la xenofòbia\nEl Food Relations sorgeix per donar resposta als embats racistes i xenòfobs que la població migrant pateix a nivell europeu, a la manca de sensibilitat i responsabilitat de les institucions respecte la protecció de les persones migrades i/o refugiades, però també per recuperar totes les voluntats que volen canalitzar ajuda i solidaritat cap aquests col·lectius.\nAixí, la cuina es presenta com una eina clau per afavorir el procés de diàleg intercultural, ja que és una necessitat humana, i al mateix temps, una oportunitat d’intercanvi i (re)coneixement de cultures i tradicions i d’inserció laboral.\nEl projecte també vol contribuir a reduir la feminització de la pobresa. Els processos de precarització i d’empobriment afecten especialment les dones: entre la població empobrida cada cop hi ha una major proporció de dones, i sobretot migrades, i/o de classe treballadora, que a més troben al capdavant de nuclis familiars. Adreçar les dinàmiques que caracteritzen el mercat laboral, creuades per una forta càrrega de gènere (però també d’origen geogràfic i de classe) és, per tant, primordial.\nEnguany, el projecte coincideix amb la capitalitat Mundial de l’Alimentació Sostenible 2021 que ostenta Barcelona.\nEl Food Relations pretén contribuir especialment a un dels objectius principals d’aquesta estratègia: lluitar per fomentar dietes saludables facilitant l’accés a l’alimentació i combatent les desigualtats socials, alhora que es promouen els coneixements culinaris tradicionals i és (re)coneix i celebra la diversitat de cultures que enriqueixen el nostre territori.\nSeleccionar categoriaDependència i gent gran (59)Desigualtat (125)Discapacitat intel·lectual (25)Donacions (9)Drogues i salut (111)General (104)Igualtat de gènere (53)Infància i família (64)Internacional (11)Joves (3)Joves (6)Pobreza energética (10)Sense categoria (4)Sostenibilitat (3)Sostenibilitat (3)Videos (1)Violència masclista (1)Voluntariat (27)\nEl servei de l’Ajuntament del Prat de Llobregat, gestionat per l’Associació Benestar i Desenvolupament ABD, vol generar un espai obert a tota la ciutadania que sigui sostenible i una els…